CELEX: 42008X0716(01)
Language: el
Date: 2008-07-16 00:00:00
Title: Κανονισμός αριθ. 21 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) — Ενιαίες διατ’ αξεις για την έγκριση των οχημάτων όσον αφορά τον εσωτερικό τους εξοπλισμό

16.7.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 188/32
            
          
   Μόνον τα πρωτότυπα κείμενα της ΟΕΕ/ΗΕ έχουν νομική ισχύ σύμφωνα με το διεθνές δημόσιο δίκαιο. Η κατάσταση και η ημερομηνία έναρξης ισχύος του παρόντος κανονισμού πρέπει να ελεγχθεί στην τελευταία έκδοση του εγγράφου της ΟΕΕ/ΗΕ, TRANS/WP.29/343 που διατίθεται στην ακόλουθη διεύθυνση: http://www.unece.org/trans/main/wp29/wp29wgs/wp29gen/wp29fdocstts.html
   Κανονισμός αριθ. 21 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) — Ενιαίες διατ’ αξεις για την έγκριση των οχημάτων όσον αφορά τον εσωτερικό τους εξοπλισμό
   Ενσωματώνει όλο το έγκυρο κείμενο έως:
   Συμπλήρωμα 3 στη σειρά τροποποιήσεων 01 — ημερομηνία έναρξης ισχύος: 31 Ιανουαρίου 2003
   1.   ΠΕΔΙΟ ΕΦΑΡΜΟΓΗΣ
   Ο παρών κανονισμός εφαρμόζεται στον εσωτερικό εξοπλισμό επιβατηγών οχημάτων όσον αφορά:
   
               1.1
            
            
               τα εσωτερικά τμήματα του χώρου επιβατών εκτός του ή των εσωτερικών κατόπτρων οδηγήσεως:
            
         
               1.2
            
            
               τη διευθέτηση των οργάνων χειρισμού·
            
         
               1.3
            
            
               την οροφή ή την οροφή που ανοίγει·
            
         
               1.4
            
            
               το ερεισίνωτο και το οπίσθιο τμήμα των καθισμάτων·
            
         
               1.5
            
            
               τα ηλεκτροκίνητα παράθυρα, τα συστήματα φύλλου οροφής και τα διαχωριστικά συστήματα.
            
         2.   ΟΡΙΣΜΟΙ
   Για τους σκοπούς της παρούσας οδηγίας
   
               2.1.
            
            
               ως «έγκριση οχήματος» νοείται η έγκριση ενός τύπου οχήματος όσον αφορά τον εσωτερικό του εξοπλισμό·
            
         
               2.2.
            
            
               ως «τύπος οχήματος» όσον αφορά τον εσωτερικό εξοπλισμό του χώρου επιβατών νοούνται οχήματα της κατηγορίας Μ1 τα οποία δεν διαφέρουν μεταξύ τους ως προς σημαντικά σημεία όπως:
               
                           2.2.1.
                        
                        
                           τις γραμμές των κατασκευαστικών υλικών του αμαξώματος που αποτελεί το χώρο επιβατών·
                        
                     
                           2.2.2.
                        
                        
                           τη διευθέτηση των οργάνων χειρισμού·
                        
                     
                           2.2.3.
                        
                        
                           την αποτελεσματικότητα του συστήματος προστασίας, αν ο αιτών επιλέξει την περιοχή αναφοράς εντός της περιοχής προσκρούσεως της κεφαλής που προσδιορίζεται σύμφωνα με το παράρτημα VIII (δυναμική αξιολόγηση).
                           
                                       2.2.3.1.
                                    
                                    
                                       Τα οχήματα που διαφέρουν μόνον ως προς την αποτελεσματικότητα του(των) προστατευτικού(ών) συστήματος(συστημάτων) ανήκουν στον ίδιο τύπο οχήματος αν παρέχουν προστασία των επιβατών ίδια ή καλύτερη συγκριτικά με το σύστημα ή το όχημα που έχει υποβληθεί στην αρμόδια για τη διεξαγωγή των δοκιμών έγκρισης τεχνική υπηρεσία.
                                    
                                 
                     
         
               2.3.
            
            
               ως «περιοχή αναφοράς» νοείται η περιοχή προσκρούσεως της κεφαλής όπως ορίζεται στο παράρτημα I του παρόντος κανονισμού, ή κατ’ επιλογήν του κατασκευαστή, σύμφωνα με το παράρτημα VIII, εκτός: (βλέπε παράρτημα X, Επεξηγηματικές σημειώσεις, σημεία 2.3. και 2.3.1.)
               
                           2.3.1.
                        
                        
                           της επιφανείας που ορίζεται από την οριζόντιο προς τα εμπρός προβολή ενός κύκλου που περιγράφει τα εξωτερικά όρια του οργάνου χειρισμού διευθύνσεως, επαυξημένου κατά μία περιφερειακή ταινία πλάτους 127 mm: η επιφάνεια αυτή ορίζεται προς τα κάτω από το οριζόντιο επίπεδο που εφάπτεται στο κατώτερο άκρο του οργάνου χειρισμού διευθύνσεως όταν αυτό ευρίσκεται σε θέση πορείας σε ευθεία γραμμή (βλέπε παράρτημα X, Επεξηγηματικές σημειώσεις, σημεία 2.3. και 2.3.1.)·
                        
                     
                           2.3.2.
                        
                        
                           του τμήματος της επιφανείας του πίνακα οργάνων που περιέχεται μεταξύ της περιοχής που ορίζεται στο σημείο 2.3.1. και του πλησιεστέρου εσωτερικού πλευρικού τοιχώματος του οχήματος- η περιοχή αυτή περιορίζεται προς τα κάτω από το οριζόντιο επίπεδο το εφαπτόμενο στο κατώτατο άκρο του οργάνου χειρισμού του συστήματος διευθύνσεως· και (βλέπε παράρτημα X, Επεξηγηματικές σημειώσεις, στοιχεία 2.3. και 2.3.1.)
                        
                     
                           2.3.3.
                        
                        
                           των πλευρικών ορθοστατών του αλεξινέμου (βλέπε παράρτημα X, Επεξηγηματικές σημειώσεις, στοιχεία 2.3. και 2.3.1.)·
                        
                     
         
               2.4.
            
            
               ως «επίπεδο του πίνακα οργάνων» νοείται η γραμμή που ορίζεται από τα σημεία επαφής των κατακορύφων εφαπτομένων στον πίνακα οργάνων· (βλέπε παράρτημα X, Επεξηγηματικές σημειώσεις, σημείο 2.4.)·
            
         
               2.5.
            
            
               ως «οροφή» νοείται το ανώτερο τμήμα του οχήματος το οποίο εκτείνεται από το ανώτερο άκρο του αλεξινέμου ως το ανώτερο άκρο του οπισθίου παραθύρου και περιοριζομένου πλευρικώς από τον ανώτερο σκελετό των πλευρικών τοιχωμάτων· (βλέπε παράρτημα X, Επεξηγηματικές σημειώσεις, σημείο 2.5)·
            
         
               2.6.
            
            
               ως «γραμμή ζώνης» νοείται η γραμμή που ορίζεται από το κατώτερο εμφανές περίγραμμα των πλευρικών υαλοπινάκων του οχήματος·
            
         
               2.7.
            
            
               ως «όχημα με πτυσσόμενη οροφή» νοείται ένα όχημα το οποίο δύναται να μην παρουσιάζει σε ορισμένες περιπτώσεις κανένα άκαμπτο σημείο του αμαξώματος υπεράνω της γραμμής ζώνης εκτός των ορθοστατών της οροφής ή/και των αψίδων ασφαλείας ή/και των σημείων αγκίστρωσης της ζώνης (βλέπε παράρτημα X, Επεξηγηματικές σημειώσεις, στοιχεία 2.5. και 2.7.)
            
         
               2.8.
            
            
               ως «όχημα με ανοιγόμενη οροφή» νοείται ένα όχημα του οποίου μόνο η οροφή ή ένα τμήμα αυτής δύναται να αναδιπλωθεί ή να ανοιχθεί ή να συρθεί και το οποίο αφήνει να υπάρχουν υπεράνω της γραμμής ζώνης δομικά στοιχεία του οχήματος (βλέπε παράρτημα X, Επεξηγηματικές σημειώσεις, σημείο 2.5.)·
            
         
               2.9.
            
            
               ως «πτυσσόμενο κάθισμα» νοείται ένα βοηθητικό κάθισμα που προορίζεται για περιστασιακή χρήση και το οποίο συνήθως διπλώνεται όταν δεν χρησιμοποιείται·
            
         
               2.10.
            
            
               ως «σύστημα προστασίας» νοούνται οι εσωτερικές στερεώσεις και οι μηχανισμοί που αποσκοπούν στη συγκράτηση των επιβατών·
            
         
               2.11.
            
            
               «τύπος συστήματος προστασίας» νοείται μια κατηγορία συστημάτων προστασίας που δεν παρουσιάζουν ουσιώδεις διαφορές μεταξύ τους ως προς:
               
                           2.11.1.
                        
                        
                           την τεχνολογία τους·
                        
                     
                           2.11.2.
                        
                        
                           τη γεωμετρία τους·
                        
                     
                           2.11.3.
                        
                        
                           τα υλικά από τα οποία είναι κατασκευασμένα.
                        
                     
         
               2.12.
            
            
               ως «ηλεκτροκίνητα παράθυρα» νοούνται τα παράθυρα που κλείνουν με παροχή ενέργειας από το όχημα·
            
         
               2.13.
            
            
               ως «ηλεκτροκίνητα συστήματα φύλλου οροφής» νοούνται τα κινητά φύλλα οροφής οχήματος τα οποία κλείνουν, είτε συρόμενα είτε ανακλινόμενα, με παροχή ενέργειας από το όχημα και στα οποία δεν περιλαμβάνονται τα συστήματα πτυσσόμενης οροφής οχημάτων·
            
         
               2.14.
            
            
               ως «ηλεκτροκίνητα διαχωριστικά συστήματα» νοούνται τα συστήματα τα οποία χωρίζουν το χώρο επιβατών επιβατηγού αυτοκινήτου σε δύο τουλάχιστον μέρη και τα οποία κλείνουν με παροχή ενέργειας από το όχημα·
            
         
               2.15.
            
            
               ως «άνοιγμα» νοείται το μέγιστο ελεύθερο διάκενο μεταξύ του υψηλότερου ή του εμπρόσθιου άκρου, ανάλογα με τη φορά του κλεισίματος, ενός ηλεκτροκίνητου παραθύρου, διαχωριστικού ή φύλλου οροφής και του δομικού σημείου του οχήματος που αποτελεί τα όρια του παραθύρου, του διαχωριστικού ή του φύλλου οροφής, παρατηρούμενο από το εσωτερικό του οχήματος ή, εάν πρόκειται για διαχωριστικό σύστημα, παρατηρούμενο από το οπίσθιο μέρος του χώρου επιβατών.
               Για τη μέτρηση του ανοίγματος τοποθετείται εντός αυτού κυλινδρική δοκιμαστική ράβδος (χωρίς άσκηση δύναμης) κατά κανόνα καθέτως προς το παράθυρο, το φύλλο οροφής ή το διαχωριστικό, όπως φαίνεται στο σχήμα 1 του παραρτήματος 9, από το εσωτερικό του οχήματος ή, κατά περίπτωση, από το οπίσθιο μέρος του χώρου επιβατών.
            
         
               2.16.
            
            
               «Κλειδί»
               
                           2.16.1.
                        
                        
                           «κλειδί ανάφλεξης» νοείται ο μηχανισμός που λειτουργεί την τροφοδοσία ηλεκτρικού ρεύματος που απαιτείται για τη λειτουργία της μηχανής ή του κινητήρα του οχήματος· Ο εν λόγω ορισμός δεν αποκλείει μη μηχανική διάταξη.
                        
                     
                           2.16.2.
                        
                        
                           ως «ηλεκτρικό κλειδί» νοείται ο μηχανισμός που επιτρέπει την παροχή ηλεκτρικής ενέργειας στα ηλεκτρικά συστήματα του οχήματος· Το κλειδί αυτό μπορεί να είναι το κλειδί ανάφλεξης. Ο εν λόγω ορισμός δεν αποκλείει μη μηχανική διάταξη.
                        
                     
         
               2.17.
            
            
               ως «αερόσακος» νοείται ένας μηχανισμός που είναι εγκατεστημένος ώστε να ενεργεί συμπληρωματικώς προς τις ζώνες ασφαλείας και τα συστήματα συγκράτησης σε οχήματα με κινητήρα, π.χ. συστήματα που στην περίπτωση σοβαρής προσκρούσεως του οχήματος αναπτύσσουν αυτόματα μια εύκαμπτη δομή η οποία αποσκοπεί να περιορίσει, μέσω της συμπίεσης του αερίου που περιέχει, τη σοβαρότητα των επαφών ενός ή περισσότερων μερών ενός επιβάτη του οχήματος με το εσωτερικό του χώρου επιβατών.
            
         
               2.18.
            
            
               ως «οξεία ακμή» νοείται μια ακμή άκαμπτου υλικού με ακτίνα καμπυλότητας κάτω των 2,5 mm, εκτός της περιπτώσεως προεξοχών μικρότερων των 3,2 mm, μετρούμενων από τον πίνακα σύμφωνα με τη διαδικασία που περιγράφεται στο σημείο 1 του παραρτήματος VI. Σε αυτήν την περίπτωση, δεν θα εφαρμόζεται η ελάχιστη ακτίνα καμπυλότητας, εφόσον το ύψος της προεξοχής δεν υπερβαίνει το ήμισυ του πλάτους της και οι ακμές της είναι στρογγυλοποιημένες (βλέπε παράρτημα X, Επεξηγηματικές σημειώσεις,σημείο 2.18.)
            
         3.   ΑΙΤΗΣΗ ΓΙΑ ΕΓΚΡΙΣΗ
   3.1.   Η αίτηση για την έγκριση κάποιου τύπου οχήματος όσον αφορά τον εσωτερικό εξοπλισμό θα υποβάλλεται από τον κατασκευαστή του οχήματος ή από τον δεόντως εξουσιοδοτημένο αντιπρόσωπό του.
   3.2.   Η αίτηση συνοδεύεται από τα παρακάτω έγγραφα εις τριπλούν και από τα εξής στοιχεία:
   λεπτομερής περιγραφή του τύπου οχήματος όσον αφορά τα αναφερόμενα στο σημείο 2.2. τμήματα, συνοδευόμενη από φωτογραφία ή ανεπτυγμένη όψη του χώρου επιβατών. Πρέπει να αναφέρονται οι αριθμοί ή/και τα σύμβολα που χαρακτηρίζουν τον τύπο του οχήματος.
   3.3.   Στην τεχνική υπηρεσία που είναι αρμόδια για τη διεξαγωγή δοκιμών έγκρισης πρέπει να προσκομίζονται τα εξής:
   
               3.3.1.
            
            
               κατ’ επιλογή του κατασκευαστή, είτε ένα όχημα αντιπροσωπευτικό του προς έγκριση τύπου οχήματος, είτε το (ή τα) θεωρούμενο(α) ως βασικό(α) τμήμα(τα) του οχήματος για τους ελέγχους και τις δοκιμές που προβλέπονται στον παρόντα κανονισμό·
            
         
               3.3.2.
            
            
               ορισμένα εξαρτήματα και ορισμένα δείγματα των χρησιμοποιημένων υλικών, εφόσον ζητηθούν από την εν λόγω υπηρεσία.
            
         4.   ΕΓΚΡΙΣΗ
   4.1.   Αν το όχημα που υποβάλλεται προς έγκριση σύμφωνα με τον παρόντα κανονισμό πληροί τις προδιαγραφές του σημείου 5 παρακάτω, χορηγείται έγκριση του συγκεκριμένου τύπου οχήματος.
   4.2.   Σε κάθε εγκεκριμένο τύπο οχήματος εκχωρείται αριθμός έγκρισης. Τα πρώτα δύο ψηφία του (προς το παρόν 01 που αντιστοιχούν στη σειρά 01 των τροποποιήσεων που τέθηκε σε ισχύ την 26η Απριλίου 1986) υποδηλώνουν τη σειρά των τροποποιήσεων που ενσωματώνουν τις πλέον πρόσφατες σημαντικές τεχνικές τροποποιήσεις του κανονισμού κατά τη στιγμή της έκδοσης της έγκρισης. Το ίδιο συμβαλλόμενο μέρος δεν θα εκχωρεί τον ίδιο αριθμό σε άλλον τύπο οχήματος.
   4.3.   Η ανακοίνωση της έγκρισης ή της επέκτασης ή της απόρριψης ή της ανάκλησης της έγκρισης ή της οριστικής παύσης της κατασκευής ενός τύπου οχήματος σύμφωνα με τον κανονισμό κοινοποιείται στα συμβαλλόμενα στη συμφωνία μέρη που εφαρμόζουν τον παρόντα κανονισμό μέσω εντύπου σύμφωνα με το υπόδειγμα στο παράρτημα II του παρόντος κανονισμού.
   4.4.   Σε κάθε όχημα που συμφωνεί με εγκρκριμένο βάσει του παρόντος κανονισμού τύπο οχήματος τοποθετείται σε εμφανές σημείο και εύκολα προσπελάσιμο το οποίο καθορίζεται στο έντυπο της αίτησης, διεθνές σήμα έγκρισης που αποτελείται από:
   
               4.4.1.
            
            
               έναν κύκλο γύρω από το γράμμα «E» ακολουθούμενο από τον διακριτικό αριθμό της χώρας που χορήγησε την έγκριση (1)·
            
         
               4.4.2.
            
            
               τον αριθμό του παρόντος κανονισμού ακολουθούμενο από το γράμμα «R», μια παύλα και τον αριθμό έγκρισης στα δεξιά του κύκλου που αναφέρεται στο σημείο 4.4.1. ανωτέρω·
            
         4.5.   Αν το όχημα είναι σύμφωνο με εγκεκριμένο τύπο οχήματος βάσει ενός ή περισσοτέρων κανονισμών που προσαρτώνται στη συμφωνία, στη χώρα η οποία χορήγησε την έγκριση βάσει του παρόντος κανονισμού, δεν απαιτείται η επανάληψη του συμβόλου που προβλέπεται στο σημείο 4.4.1· σε αυτήν την περίπτωση ο αριθμός του κανονισμού και οι αριθμοί της έγκρισης, καθώς επίσης τα επιπλέον σύμβολα όλων των κανονισμών βάσει των οποίων χορηγήθηκε η έγκριση στη χώρα που χορήγησε την έγκριση βάσει του παρόντος κανονισμού τοποθετούνται σε κάθετες στήλες στα δεξιά του συμβόλου που προβλέπεται στο σημείο 4.4.1. ανωτέρω.
   4.6.   Το σήμα έγκρισης είναι ευανάγνωστο και ανεξίτηλο.
   4.7.   Το σήμα έγκρισης τοποθετείται κοντά ή πάνω στην πινακίδα με τα στοιχεία του οχήματος που τοποθετείται από τον κατασκευαστή.
   4.8.   Στο παράρτημα III του παρόντος κανονισμού παρέχονται παραδείγματα διατάξεων σημάτων έγκρισης.
   5.   ΠΡΟΔΙΑΓΡΑΦΕΣ
   5.1.   Εμπρόσθια εσωτερικά τμήματα του χώρου επιβατών που ευρίσκονται υπεράνω του επιπέδου του πίνακα οργάνων, έμπροσθεν των σημείων Η των εμπροσθίων θέσεων, εξαιρέσει των πλευρικών θυρών.
   5.1.1.   Η περιοχή αναφοράς που ορίζεται στο σημείο 2.3 δεν πρέπει να περιέχει ούτε επικίνδυνη ανωμαλία, ούτε οξεία ακμή ικανή να αυξήσει τον κίνδυνο ή τη σοβαρότητα του τραυματισμού των επιβατών. Αν η περιοχή προσκρούσεως της κεφαλής καθορίζεται σύμφωνα με το παράρτημα I, τα εξαρτήματα τα αναφερόμενα στα σημεία 5.1.2 έως 5.1.6, θεωρούνται ως ικανοποιητικά αν ανταποκρίνονται στις προδιαγραφές των σημείων αυτών. Αν η περιοχή προσκρούσεως της κεφαλής καθορίζεται σύμφωνα με το παράρτημα VIII, εφαρμόζονται οι προδιαγραφές του σημείου 5.1.7 (βλέπε παράρτημα X, Επεξηγηματικές σημειώσεις, σημείο 5.1.1.).
   5.1.2.   Τα τμήματα του οχήματος τα οποία ευρίσκονται εντός της περιοχής αναφοράς, εκτός εκείνων που δεν ανήκουν στον πίνακα οργάνων και τα οποία κείνται σε απόσταση μικρότερη των 10 cm από υάλινες επιφάνειες, πρέπει να είναι ικανά να απορροφήσουν την ενέργεια όπως ορίζεται στο παράρτημα IV του παρόντος κανονισμού. Δεν λαμβάνονται επίσης υπόψη τα τμήματα τα οποία ευρίσκονται στην περιοχή αναφοράς και πληρούν ταυτοχρόνως τις δύο ακόλουθες προϋποθέσεις (βλέπε παράρτημα X, Επεξηγηματικές σημειώσεις, σημείο 5.1.2.):
   
               5.1.2.1.
            
            
               αν κατά τη διάρκεια της πραγματοποιούμενης δοκιμής κατά τις προδιαγραφές του παραρτήματος 4 του παρόντος κανονισμού, το εκκρεμές συναντά τμήματα που ευρίσκονται εκτός της περιοχής αναφοράς· και
            
         
               5.1.2.2.
            
            
               αν τα τμήματα αυτά κείνται σε απόσταση μικρότερη των 10 cm από τα τμήματα που συναντούν το εκκρεμές και ευρίσκονται εκτός της περιοχής αναφοράς, της αποστάσεως αυτής μετρούμενης επί της επιφανείας της περιοχής αναφοράς.
               Ο τυχόν υπάρχων μεταλλικός σκελετός ο οποίος χρησιμεύει ως στήριγμα δεν πρέπει να παρουσιάζει προεξέχουσα ακμή.
            
         5.1.3.   Το κατώτερο άκρο του πίνακα οργάνων στην περίπτωση κατά την οποία δεν πληροί τις αναφερόμενες στο σημείο 5.1.2 προϋποθέσεις, πρέπει να είναι στρογγυλεμένο, και η ακτίνα καμπυλότητας να μην είναι μικρότερη των 19 mm (βλέπε παράρτημα X, Επεξηγηματικές σημειώσεις, σημείο 5.1.3.).
   5.1.4.   Οι διακόπτες, οι μοχλοί κλπ. από άκαμπτα υλικά που σχηματίζουν προεξοχές και απέχουν 3,2 mm έως 9,5 mm ως προς τον πίνακα, της αποστάσεως μετρούμενης σύμφωνα με την υποδεικνυόμενη στο παράρτημα VI μέθοδο, πρέπει να έχουν τουλάχιστον μία εγκάρσια διατομή επιφανείας 2 cm2, μετρούμενης σε απόσταση 2,5 mm σε σχέση προς το πλέον προεξέχον σημείο με στρογγυλεμένα άκρα και ακτίνα καμπυλότητας τουλάχιστον 2,5 mm (βλέπε παράρτημα X, Επεξηγηματικές σημειώσεις, σημείο 5.1.4).
   5.1.5.   Αν τα εξαρτήματα προεξέχουν πλέον των 9,5 mm από την επιφάνεια του πίνακα οργάνων, πρέπει να έχουν σχεδιασθεί και κατασκευασθεί κατά τέτοιο τρόπο ώστε να δύνανται να καλύπτονται από την επιφάνεια του πίνακα οργάνων, μέχρι του σημείου ώστε να μη δημιουργούν προεξοχές πλέον των 9,5 mm ή να αποσπώνται υπό την επίδραση μιας οριζοντίου διαμήκους δυνάμεως κατευθυνόμενης προς τα εμπρός 37,8 Dan εφαρμοζόμενης δι’ ενός μοχλού με επίπεδο άκρο, διαμέτρου 50 mm κατά μέγιστο όριο· στη δεύτερη περίπτωση δεν πρέπει να υπάρχουν προεξοχές μεγαλύτερες των 9,5 mm· η διατομή που πραγματοποιήθηκε σε απόσταση 6,5 mm κατά μέγιστο όριο από του σημείου του πλέον προεξέχοντος πρέπει να έχει μία επιφάνεια τουλάχιστον 6,50 cm2 (βλέπε παράρτημα X, Επεξηγηματικές σημειώσεις, σημείο 5.1.5.).
   5.1.6.   Στην περίπτωση προεξοχής που αποτελείται από εξάρτημα που έχει κατασκευαστεί από εύκαμπτο υλικό σκληρότητας μικρότερης των 50 shore A το οποίο έχει τοποθετηθεί επί άκαμπτου υποστηρίγματος, οι προδιαγραφές των στοιχείων 5.1.4 και 5.1.5 δεν εφαρμόζονται παρά για το άκαμπτο υποστήριγμα, ή θα αποδεικνύεται μέσω επαρκών δοκιμών σύμφωνα με τη διαδικασία που περιγράφεται στο παράρτημα IV ότι το μαλακό υλικό σκληρότητας μικρότερης των 50 shore A δεν θα κόβεται ώστε να έρχεται σε επαφή με το υποστήριγμα κατά τη διάρκεια της συγκεκριμένης δοκιμής πρόσκρουσης. Σε αυτήν την περίπτωση δεν εφαρμόζονται οι προδιαγραφές περί ακτίνας (βλέπε παράρτημα X, Επεξηγηματικές σημειώσεις, σημείο 5.1.6.)
   5.1.7.   Θα ισχύουν τα ακόλουθα στοιχεία:
   
               5.1.7.1.
            
            
               Αν το σύστημα προστασίας του τύπου οχήματος δεν είναι ικανό να αποτρέψει την επαφή των κεφαλών των επιβαινόντων που ορίζεται στο σημείο 1.2.1. του παρατήματος VIII με τον πίνακα οργάνων, και καθορίζεται δυναμική περιοχή αναφοράς σύμφωνα με το παράρτημα VIII,οι προδιαγραφές των σημείων 5.1.2. έως 5.1.6. ισχύουν μόνον για τα τμήματα που βρίσκονται σε αυτήν την περιοχή.
               Τα τμήματα σε άλλες περιοχές του ταμπλό επάνω από το επίπεδο του πίνακα οργάνων, αν μπορούν να έλθουν σε απαφή με σφαίρα διαμέτρου 165 mm, θα είναι τουλάχιστον στρογγυλοποιημένα.
            
         
               5.1.7.2.
            
            
               Αν το σύστημα προστασίας του τύπου οχήματος είναι ικανό να αποτρέψει την επαφή των κεφαλών των επιβαινόντων που ορίζεται στο σημείο 1.2.1. του παρατήματος VIII με τον πίνακα οργάνων, και κατά συνέπεια δεν είναι δυνατός ο καθορισμός περιοχής αναφοράς, οι προδιαγραφές των σημείων 5.1.2. έως 5.1.6. δεν είναι εφαρμοστέες στον συγκεκριμένο τύπο οχήματος.
               Τα τμήματα του ταμπλό επάνω από το επίπεδο του πίνακα οργάνων, μπορούν να έλθουν σε απαφή από σφαίρα διαμέτρου 165 mm, θα είναι τουλάχιστον στρογγυλοποιημένα.
            
         5.2.   Εμπρόσθια εσωτερικά τμήματα του χώρου επιβατών που ευρίσκονται κάτωθεν του επιπέδου του πίνακα οργάνων και έμπροσθεν των σημείων Η των εμπροσθίων θέσεων, εξαιρέσει των πλευρικών θυρών και των ποδοπλήκτρων.
   5.2.1.   Εξαιρουμένων των ποδοπλήκτρων και των στερεώσεών τους ως και των εξαρτημάτων που δεν δύνανται να έρχονται σε επαφή μετά του περιγραφομένου στο παράρτημα VII συστήματος και χρησιμοποιούμενου σύμφωνα με την καθοριζόμενη διαδικασία στο ίδιο παράρτημα, τα αναφερόμενα στο σημείο 5.2 εξαρτήματα, όπως διακόπτες, κλειδί, ανάφλεξης κλπ, πρέπει να πληρούν τις προδιαγραφές των σημείων 5.1.4 έως 5.1.6 ανωτέρω.
   5.2.2.   Το χειρόφρενο, εφόσον ευρίσκεται επί του πίνακα οργάνων ή κάτωθεν αυτού, πρέπει να τοποθετείται κατά τέτοιο τρόπο ώστε, όταν ευρίσκεται σε θέση ηρεμίας, να μην είναι δυνατόν να πλήξει τον επιβαίνοντα σε περίπτωση μετωπικής συγκρούσεως. Αν ο όρος αυτός δεν τηρηθεί η επιφάνεια του μοχλού πρέπει να πληροί τις αναφερόμενες στο σημείο 5.3.2.3 κατωτέρω προϋποθέσεις (βλέπε παράρτημα X, Επεξηγηματικές σημειώσεις, σημείο 5.2.2.).
   5.2.3.   Το τραπεζίδιο για την τοποθέτηση αντικειμένων ή άλλα ανάλογα στοιχεία πρέπει να έχουν σχεδιασθεί και κατασκευασθεί κατά τέτοιο τρόπο ώστε σε καμιά περίπτωση τα υποστηρίγματα να μην έχουν σε καμία περίπτωση προεξέχουσες ακμές και να ανταποκρίνονται στη μία ή στην άλλη των ακολούθων προϋποθέσεων (βλέπε παράρτημα X, Επεξηγηματικές σημειώσεις, σημείο 5.2.3.):
   
               5.2.3.1.
            
            
               Το τμήμα προς το εσωτερικό του οχήματος πρέπει να έχει επιφάνεια ύψους τουλάχιστον 25 mm, τα άκρα της οποίας να είναι στρογγυλεμένα με ακτίνα καμπυλότητας τουλάχιστον 3,2 mm. Επί πλέον, η επιφάνεια αυτή πρέπει να αποτελείται ή να περιβάλλεται από υλικό που απορροφά την ενέργεια, όπως καθορίζεται στο παράρτημα IV του παρόντος κανονισμού, και δοκιμάζεται σύμφωνα με αυτό, με εφαρμοζόμενη πρόσκρουση σε οριζόντιο διαμήκη κατεύθυνση (βλέπε παράρτημα X, Επεξηγηματικές σημειώσεις, σημείο 5.2.3.1).
            
         
               5.2.3.2.
            
            
               Το τραπεζίδιο για την τοποθέτηση αντικειμένων ή άλλα ανάλογα στοιχεία πρέπει να δύνανται να αποσπώνται, να σχίζονται, να παραμορφώνονται αισθητά, να υποχωρούν υπό τη δράση μιας κατά μήκος οριζοντίου δυνάμεως 37,8 daN κατευθυνόμενης προς τα εμπρός και εφαρμοζόμενης δι’ ενός κυλίνδρου κατακόρυφου άξονος και διαμέτρου 110 mm χωρίς να δημιουργούνται επικίνδυνα στοιχεία και χωρίς το άκρο του τραπεζιδίου να παρουσιάζει επικίνδυνες ακμές. Η δύναμη αυτή πρέπει να κατευθύνεται επί του πλέον ανθεκτικού τμήματος του τραπεζιδίου για την τοποθέτηση αντικειμένων ή του οποιουδήποτε άλλου αναλόγου σημείου (βλέπε παράρτημα X, Επεξηγηματικές σημειώσεις, σημείο 5.2.3.2).
            
         5.2.4.   Όταν τα αναφερόμενα ανωτέρω εξαρτήματα περιέχουν τμήμα από υλικό με σκληρότητα μικρότερη των 50 shore A το οποίο έχει τοποθετηθεί επί ενός άκαμπτου υποστηρίγματος, οι ανωτέρω προδιαγραφές, εκτός εκείνων οι οποίες αναφέρονται στο παράρτημα IV σχετικά με την απορρόφηση της ενέργειας, δεν εφαρμόζονται παρά μόνο για το άκαμπτο υποστήριγμα ή θα μπορεί να αποδεικνύεται μέσω επαρκών δοκιμών σύμφωνα με τη διαδικασία που περιγράφεται στο παράρτημα IV ότι το μαλακό υλικό με σκληρότητα μικρότερη των 50 shore A δεν θα κόβεται ώστε να έρχεται σε επαφή με το υποστήριγμα κατά τη διάρκεια της συγκεκριμένης δοκιμής πρόσκρουσης. Σε αυτήν την περίπτωση δεν εφαρμόζονται οι προδιαγραφές περί ακτίνας.
   5.3.   Άλλα εσωτερικά εξαρτήματα του χώρου επιβατών που κείνται έμπροσθεν του εγκάρσιου επιπέδου που διέρχεται διά της γραμμής αναφοράς του τοποθετημένου στις οπίσθιες θέσεις ανδρεικέλου (βλέπε παράρτημα X, Επεξηγηματικές σημειώσεις, σημείο 5.3).
   5.3.1.   Πεδίο εφαρμογής
   Οι προδιαγραφές του σημείου 5.3.2 εφαρμόζονται στις χειρολαβές, μοχλού και κομβία χειρισμού καθώς επίσης και σε κάθε άλλο αντικείμενο το οποίο σχηματίζει προεξοχή που δεν αναφέρεται στα σημεία 5.1 και 5.2 (Βλέπε επίσης σημείο 5.3.2.2.)
   5.3.2.   Προδιαγραφές
   Αν τα αναφερόμενα στο σημείο 5.3.1 αντικείμενα είναι τοποθετημένα κατά τέτοιο τρόπο ώστε να έρχονται σε επαφή με τους επιβάτες του οχήματος, πρέπει να πληρούν τις προδιαγραφές των σημείων 5.3.2.1 έως 5.3.4. Αν πλήττονται από μία σφαίρα διαμέτρου 165 mm και τα οποία ευρίσκονται υπεράνω του σημείου Η των εμπροσθίων θέσεων (βλέπε παράρτημα IV του παρόντος κανονισμού), έμπροσθεν του εγκάρσιου επιπέδου του διερχομένου διά της γραμμής αναφοράς του τοποθετημένου επί των οπισθίων θέσεων ανδρεικέλου, και στο εξωτερικό των καθοριζόμενων περιοχών στα σημεία 2.3.1 και 2.3.2, αυτές οι προδιαγραφές θα θεωρείται ότι πληρούνται αν (βλέπε παράρτημα X, Επεξηγηματικές σημειώσεις, σημείο 5.3.2.):
   
               5.3.2.1.
            
            
               η επιφάνεια τους τελειώνει σε στρογγυλεμένες ακμές, ενώ οι ακτίνες καμπυλότητας δεν δύναται να είναι μικρότερες των 3,2 mm (βλέπε παράρτημα X, Επεξηγηματικές σημειώσεις, σημείο 5.3.2.1)·
            
         
               5.3.2.2.
            
            
               οι μοχλοί και τα κομβία χειρισμού πρέπει να έχουν σχεδιασθεί και κατασκευασθεί κατά τέτοιο τρόπο ώστε, υπό την επίδραση μιας δυνάμεως 37,8 daN εφαρμοζόμενης προς τα εμπρός κατά τη διαμήκη οριζόντια διεύθυνση, η προεξοχή, στην πλέον δυσμενή θέση να οδηγείται σε απόσταση το πολύ 25 mm εκ της επιφανείας της πινακίδας ή τα συστήματα αυτά να αποσπώνται ή να διπλώνουν: σε αυτές τις δύο περιπτώσεις δεν πρέπει να υπάρχουν επικίνδυνες προεξοχές. Για τους μοχλούς χειρισμών των υαλοκαθαριστήρων είναι πάντως αποδεκτό, να προεξέχουν κατά 35 mm από την επιφάνεια του πίνακα (βλέπε παράρτημα X, Επεξηγηματικές σημειώσεις, σημείο 5.3.2.2)·
            
         
               5.3.2.3.
            
            
               Το χειρόφρενο, όταν είναι ανεργοποιημένο, και ο μοχλός ταχυτήτων όταν ευρίσκεται σε θέση εμπρόσθιας κινήσεως, πρέπει να έχουν οποιαδήποτε και αν είναι η θέση τους, εξαιρέσει των περιοχών που ορίζονται στα στοιχεία 2.3.1 και 2.3.2 και των κατωτέρω του επιπέδου του σημείου Η των εμπροσθίων θέσεων περιοχών, μία επιφάνεια τουλάχιστον 6 cm2, μετρούμενη επί της τομής της καθέτου στην οριζόντια διαμήκη διεύθυνση μέχρις αποστάσεως 6,5 mm εκ του πλέον προεξέχοντος τμήματος, των ακτίνων καμπυλότητας μη δυναμένων να είναι μικρότερων των 3,2 mm (βλέπε παράρτημα X, Επεξηγηματικές σημειώσεις, σημείο 5.3.2.3).
            
         5.3.3.   Η προδιαγραφή του σημείου 5.3.2.3 δεν εφαρμόζεται στα χειρόφρενα που ευρίσκονται στο δάπεδο· τα χειρόρενα αυτά αν το ύψος της λαβής σε θέση χαλαρώσεως ευρίσκεται κάτωθεν ενός οριζοντίου επιπέδου διερχομένου διά του σημείου Η (βλέπε παράρτημα V του παρόντος κανονισμού) έχουν διατομή τουλάχιστον 6,5 cm2, μετρούμενη επί οριζόντιου επιπέδου μέχρις αποστάσεως 6,5 mm εκ του πλέον προεξέχοντος τμήματος (μετρούμενη προς την κάθετη κατεύθυνση). Η ακτίνα καμπυλότητας θα είναι τουλάχιστον 3,2 mm.
   5.3.4.   Τα άλλα στοιχεία εξοπλισμού του οχήματος τα μη αναφερόμενα στα προηγούμενα σημεία όπως οι οδηγοί ολισθήσεως των καθισμάτων, συστήματα ρυθμίσεως του καθίσματος και του ερεισινώτου, συστήματα για την περιτύλιξη των ζωνών ασφαλείας, κλπ., δεν υπόκεινται σε καμιά προδιαγραφή, αν ευρίσκονται κάτωθεν ενός οριζοντίου επιπέδου διερχομένου διά του σημείου Η εκάστης θέσεως καθημένου, έστω και αν ο κάτοχος της θέσεως δύναται να έλθει σε επαφή με τα εν λόγω στοιχεία (βλέπε παράρτημα X, Επεξηγηματικές σημειώσεις, σημείο 5.3.4.).
   5.3.4.1.   Τα εξαρτήματα που τοποθετούνται στην οροφή, αλλά δεν αποτελούν τμήμα της δομής της οροφής, όπως χειρολαβές στήριξης, λυχνίες και αλεξήλια, κλπ., έχουν ακτίνα καμπυλότητας τουλάχιστον 3,2 mm. Επιπλέον, το πλάτος των προεξεχόντων εξαρτημάτων θα είναι τουλάχιστον ίσο με την προεξοχή τους προς τα κάτω· εναλλακτικά, αυτά τα προεξέχοντα εξαρτήματα θα περνούν επιτυχώς τη δοκιμή απορρόφησης ενέργειας σύμφωνα με τις προδιαγραφές του παραρτήματος IV (βλέπε παράρτημα X, Επεξηγηματικές σημειώσεις, σημείο 5.3.4.1.).
   5.3.5.   Αν τα εξαρτήματα που αναφέρονται ανωτέρω αποτελούν σημείο κατασκευασμένο από υλικό σκληρότητας μικρότερης των 50 shore A τοποθετημένο επί ενός άκαμπτου υποστηρίγματος, οι ανωτέρω προδιαγραφές δεν εφαρμόζονται παρά για το άκαμπτο υποστήριγμα, ή θα αποδεικνύεται μέσω επαρκών δοκιμών σύμφωνα με τη διαδικασία που περιγράφεται στο παράρτημα IV ότι το μαλακό υλικό σκληρότητας μικρότερης των 50 shore A δεν θα κόβεται ώστε να έρχεται σε επαφή με το υποστήριγμα κατά τη διάρκεια της συγκεκριμένης δοκιμής πρόσκρουσης. Σε αυτήν την περίπτωση δεν θα εφαρμόζονται οι προδιαγραφές περί ακτίνας.
   5.3.6.   Επιπροσθέτως, τα ηλεκτροκίνητα παράθυρα και τα διαχωριστικά συστήματα οροφής και τα στοιχεία ελέγχου τους θα πληρούν τις προδιαγραφές του σημείου 5.8. κατωτέρω.
   5.4.   Οροφή (βλέπε παράρτημα X, Επεξηγηματικές σημειώσεις, σημείο 5.4.)
   5.4.1.   Πεδίο εφαρμογής
   5.4.1.1.   Οι προδιαγραφές του σημείου 5.4.2 κατωτέρω εφαρμόζονται στο εσωτερικό τμήμα της οροφής.
   5.4.1.2.   Οστόσο δεν εφαρμόζονται στα τμήματα της οροφής τα οποία δεν δύναται να εγγίζει σφαίρα διαμέτρου 165 mm.
   5.4.2.   Προδιαγραφές
   5.4.2.1.   Το εσωτερικό τμήμα οροφής δεν πρέπει να έχει στο τμήμα το κείμενο υπεράνω των επιβατών ή έμπροσθεν αυτών, επικίνδυνη ανωμαλία ή έντονη ακμή έχουσα διεύθυνση προς τα πίσω ή προς τα κάτω. Το πλάτος των τμημάτων που προεξέχουν δεν πρέπει να είναι κατώτερο του μεγέθους της προς τα κάτω προεξοχής και οι ακμές δεν πρέπει να παρουσιάζουν ακτίνα καμπυλότητας μικρότερη των 5 mm. Όσον αφορά όλως ιδιαιτέρως τις αψίδες ή τις άκαμπτες νευρώσεις, με την εξαίρεση του οδηγού ολισθήσεως της κεφαλίδας των υαλοπινάκων και των πλαισίων των θυρών, δεν πρέπει να παρουσιάζουν προς τα κάτω προεξοχή μεγαλύτερη των 19 mm (βλέπε παράρτημα X, Επεξηγηματικές σημειώσεις, σημείο 5.4.2.1.).
   5.4.2.2.   Αν οι αψίδες ή οι νευρώσεις δεν πληρούν τις προϋποθέσεις του σημείου 5.4.2.1, πρέπει να είναι καλυμμένες με ένα υλικό ικανό να απορροφήσει την ενέργεια όπως εξειδικεύεται στο παράρτημα IV του παρόντος κανονισμού.
   5.4.2.3.   Τα μεταλλικά σύρματα που εντείνουν την επένδυση της οροφής και τα πλαίσια των αλεξηλίων θα έχουν μέγιστη διάμετρο 5 mm ή θα δύνανται να απορροφούν την ενέργεια, σύμφωνα με το παράρτημα IV του παρόντος κανονισμού. Τα μη άκαμπτα στοιχεία των πλαισίων των αλεξηλίων θα πληρούν τις προδιαγραφές του σημείου 5.3.4.1. ανωτέρω.
   5.5.   Οχήματα με ανοιγόμενη οροφή (βλέπε παράρτημα X, Επεξηγηματικές σημειώσεις, σημείο 5.5.)
   5.5.1.   Προδιαγραφές
   5.5.1.1.   Οι ακόλουθες προδιαγραφές, καθώς και οι του σημείου 5.4 ανωτέρω θα εφαρμόζονται επί οχημάτων με ανοιγόμενη οροφή εφόσον η οροφή αυτή είναι κλεισμένη.
   5.5.1.2.   Επιπλέον, οι διατάξεις ανοίγματος και χειρισμών: (βλέπε παράρτημα X, Επεξηγηματικές σημειώσεις, σημεία 5.5.1.2., 5.5.1.2.1. και 5.5.1.2.2.):
   
               5.5.1.2.1.
            
            
               πρέπει να έχουν σχεδιασθεί και κατασκευασθεί κατά τέτοιο τρόπο ώστε να αποφεύγεται όσον είναι δυνατό μία ακούσια ή άτοπος λειτουργία (βλέπε παράρτημα X, Επεξηγηματικές σημειώσεις, σημεία 5.5.1.2., 5.5.1.2.1. και 5.5.1.2.2.):
            
         
               5.5.1.2.2.
            
            
               η επιφάνειά τους πρέπει να καταλήγει σε στρογγυλεμένες ακμές, ενώ οι ακτίνες καμπυλότητας να μη δύνανται να είναι μικρότερες των 5 mm (βλέπε παράρτημα X, Επεξηγηματικές σημειώσεις, στοιχεία 5.5.1.2., 5.5.1.2.1., και 5.5.1.2.2.):
            
         
               5.5.1.2.3.
            
            
               πρέπει όταν είναι σε θέση ηρεμίας, να ευρίσκονται σε περιοχές οι οποίες δεν δύναται να έλθουν σε επαφή με σφαίρα διαμέτρου 165 mm. Αν αυτός ο όρος δεν δύναται να τηρηθεί, οι διατάξεις ανοίγματος και χειρισμών πρέπει, σε θέση ηρεμίας, είτε να παραμένουν σφηνωμένες, είτε να έχουν σχεδιασθεί και κατασκευασθεί κατά τρόπο ώστε υπό την επίδραση δυνάμεως 37,8 daN εφαρμοζόμενης κατά τη διεύθυνση κρούσεως την οριζόμενη στο παράρτημα IV του παρόντος κανονισμού διά της εφαπτομένης στην τροχιά της ψευδοκεφαλής, η προεξοχή κατά την έννοια του παραρτήματος VI του παρόντος κανονισμού, σε σχέση προς την επιφάνεια επί της οποίας οι διατάξεις είναι στερεωμένες να επαναφέρεται το πολύ σε απόσταση 25 mm ή οι διατάξεις αυτές να αποσπώνται. Στην τελευταία αυτή περίπτωση δεν πρέπει να υπάρχουν επικίνδυνες προεξοχές (βλέπε παράρτημα X, Επεξηγηματικές σημειώσεις, σημείο 5.5.1.2.3.).
            
         5.5.2.   Επιπροσθέτως, τα ηλεκτροκίνητα συστήματα φύλλου οροφής και τα στοιχεία ελέγχου τους θα πληρούν τις προδιαγραφές του σημείου 5.8. κατωτέρω.
   5.6.   Οχήματα με πτυσσόμενη οροφή (βλέπε παράρτημα X, Επεξηγηματικές σημειώσεις, σημείο 5.6.)
   5.6.1.   Όσον αφορά τα οχήματα με πτυσσόμενη οροφή μόνο τα κατώτερα τμήματα των ανωτέρων στοιχείων των αψίδων ασφαλείας και το ανώτερο τμήμα του πλαισίου του αλεξινέμου σε κάθε κανονική θέση χρήσης υπόκεινται στις προδιαγραφές του σημείου 5.4. Το σύστημα πτυσσόμενων ράβδων ή συνδέσεων που χρησιμοποιούνται για την υποστήριξη μη άκαμπτης οροφής, στα σημεία όπου βρίσκονται υπεράνω των επιβατών ή έμπροσθεν αυτών, δεν πρέπει να παρουσιάζουν επικίνδυνη ανωμαλία ή έντονη ακμή έχουσα διεύθυνση προς τα οπίσω ή προς τα κάτω (βλέπε παράρτημα X, Επεξηγηματικές σημειώσεις, σημείο 5.6.1.).
   5.7.   Οπίσθιο τμήμα των καθισμάτων
   5.7.1.   Προδιαγραφές
   5.7.1.1.   Η επιφάνεια του οπισθίου τμήματος των καθισμάτων δεν δύναται να έχει ούτε επικίνδυνη ανωμαλία ούτε έντονες ακμές ικανές να αυξήσουν τον κίνδυνο ή τη σοβαρότητα τραυματισμού των επιβατών (βλέπε παράρτημα X, Επεξηγηματικές σημειώσεις, σημείο 5.7.1.1.).
   5.7.1.2.   Με την επιφύλαξη των προϋποθέσεων των προβλεπόμενων στα στοιχεία 5.7.1.2.1, 5.7.1.2.2 και 5.7.1.2.3, το τμήμα του ερεισινώτου εμπρόσθιου καθίσματος του ευρισκομένου εντός της περιοχής πρόσκρουσης της κεφαλής, της καθοριζόμενης στο παράρτημα I του παρόντος κανονισμού, πρέπει να είναι ικανό να απορροφήσει την ενέργεια, όπως αναλύεται στο παράρτημα IV. Για τον προσδιορισμό της περιοχής προσκρούσεως της κεφαλής, τα εμπρόσθια καθίσματα, αν είναι ρυθμιζόμενα, πρέπει να ευρίσκονται στην πλέον ακραία προς τα πίσω θέση οδηγήσεως και τα δυνάμενα να μεταβάλλουν κλίση ερεισίνωτα των καθισμάτων, να έχουν ρυθμισθεί στην πλησιέστερη προς τις 25 ° κλίση εκτός αντιθέτου υποδείξεως του κατασκευαστή (βλέπε παράρτημα X, Επεξηγηματικές σημειώσεις, σημείο 5.7.1.2.).
   
               5.7.1.2.1.
            
            
               Για τα ανεξάρτητα μεταξύ τους εμπρόσθια καθίσματα, η οπίσθια περιοχή προσκρούσεως της κεφαλής των επιβατών εκτείνεται σε 10 cm, υπολογιζόμενα εκατέρωθεν του άξονος του καθίσματος, επί του ανωτέρου οπισθίου τμήματος του ερεισινώτου.
               
                           5.7.1.2.1.1.
                        
                        
                           Για τα καθίσματα που φέρουν προσκέφαλο, κάθε δοκιμή πρέπει να διενεργείται με το προσκέφαλο στην πλέον χαμηλή θέση και σε σημείο κείμενο επί της διερχόμενης κατακόρυφου γραμμής διά του κέντρου του προσκεφάλου.
                        
                     
                           5.7.1.2.1.2.
                        
                        
                           Για ένα κάθισμα που έχει σχεδιαστεί για τοποθέτηση σε πολλούς τύπους οχημάτων, η περιοχή προσκρούσεως θα προσδιορίζεται επί του οχήματος του τύπου στον οποίο η πλέον ακραία προς τα πίσω θέση οδηγήσεως είναι, μεταξύ όλων των εξετασθέντων τύπων, η πλέον δυσμενής. Η ούτως προσδιοριζόμενη περιοχή προσκρούσεως θα θεωρηθεί ως ικανοποιητική για τους λοιπούς τύπους.
                        
                     
         
               5.7.1.2.2.
            
            
               Για τους εμπρόσθιους πάγκους καθισμάτων, η περιοχή προσκρούσεως περιλαμβάνει τα σημεία που ευρίσκονται μεταξύ των διαμήκων κατακορύφων επιπέδων των ευρισκόμενων σε απόσταση 10cm προς το εξωτερικό του άξονος εκάστης προβλεπόμενης εξωτερικής θέσεως. Ο άξονας κάθε εξωτερικής θέσεως ενός πάγκου προσδιορίζεται από τον κατασκευαστή.
            
         
               5.7.1.2.3.
            
            
               Εντός της περιοχής προσκρούσεως της κεφαλής εκτός των προβλεπόμενων στα σημεία 5.7.1.2.1. έως 5.7.1.2.2 ορίων, τα τμήματα του σκελετού του καθίσματος πρέπει να έχουν επενδυτική πλήρωση για να αποφευχθεί η άμεση επαφή της κεφαλής με τα στοιχεία του σκελετού τα οποία πρέπει, στις περιοχές αυτές, να παρουσιάζουν ακτίνα καμπυλότητας τουλάχιστον 5 mm. Τα στοιχεία ή τα μέρη αυτά θεωρούνται εξίσου ικανοποιητικά αν δύνανται να απορροφήσουν την ενέργεια, όπως αναλύεται στο παράρτημα IV του παρόντος Κανονισμού (βλέπε παράρτημα X, Επεξηγηματικές σημειώσεις, σημείο 5.7.1.2.3.).
            
         5.7.2.   Οι εν λόγω προδιαγραφές δεν εφαρμόζονται ούτε επί των τοποθετημένων στο άκρως οπίσθιο μέρος καθισμάτων ούτε επί των εστραμμένων προς τις πλευρές ή προς το οπίσθιο μέρος ούτε για τα καθίσματα με ερεισίνωτα κείμενα αντιθέτως, ούτε για τα πτυσσόμενα ή τα προσωρινά καθίσματα. Όταν οι περιοχές προσκρούσεως των καθισμάτων, των προσκεφάλων και των υποστηριγμάτων αυτών, έχουν τμήματα καλυμμένα με ένα υλικό σκληρότητας κάτω των 50 shore A, οι ανωτέρω προδιαγραφές εκτός εκείνων οι οποίες αναφέρονται στην απορρόφηση της ενέργειας σύμφωνα με το παράρτημα IV του παρόντος κανονισμού, εφαρμόζονται μόνο στα άκαμπτα τμήματα.
   5.7.3.   Οι προδιαγραφές του σημείου 5.7 θα θεωρείται ότι πληρούνται στην περίπτωση οπισθίου τμήματος καθισμάτων που αποτελούν τμήμα τύπου οχήματος που έχει εγκριθεί βάσει του κανονισμού αριθ. 17 (σειρά 03 τροπολογιών ή μεταγενέστερη).
   5.8.   Ηλεκτροκίνητα παράθυρα, συστήματα φύλλου οροφής και διαχωριστικά συστήματα.
   5.8.1.   Οι ακόλουθες προδιαγραφές ισχύουν για ηλεκτροκίνητα παράθυρα/συστήματα φύλλου οροφής/διαχωριστικά συστήματα προκειμένου να μειωθεί η πιθανότητα τραυματισμών που μπορεί να προκληθούν από τυχαίο ή εσφαλμένο χειρισμό.
   5.8.2.   Προδιαγραφές κανονικής λειτουργίας
   Εκτός από τα προβλεπόμενα στο σημείο 5.8.3, τα ηλεκτροκίνητα παράθυρα/τα συστήματα φύλλου οροφής/τα διαχωριστικά συστήματα είναι δυνατόν να κλείνουν μόνο υπό μία ή περισσότερες από τις ακόλουθες προϋποθέσεις:
   
               5.8.2.1.
            
            
               όταν το κλειδί που ενεργοποιεί τον κινητήρα του οχήματος έχει τοποθετηθεί στο χειριστήριο ανάφλεξης σε θέση χρήσης ή σε αντίστοιχη θέση σε περίπτωση μη μηχανικού συστήματος·
            
         
               5.8.2.2.
            
            
               όταν έχει χρησιμοποιηθεί το ηλεκτρικό κλειδί για την ενεργοποίηση της παροχής ηλεκτρικού ρεύματος στα ηλεκτροκίνητα παράθυρα, συστήματα φύλλου οροφής ή διαχωριστικά συστήματα·
            
         
               5.8.2.3.
            
            
               όταν ασκηθεί μυϊκή δύναμη μη υποβοηθούμενη από την ενέργεια που παρέχεται από το όχημα·
            
         
               5.8.2.4.
            
            
               με συνεχή ενεργοποίηση συστήματος μανδάλωσης ευρισκόμενου εκτός του οχήματος·
            
         
               5.8.2.5.
            
            
               κατά το διάστημα που μεσολαβεί από τη στιγμή που η ανάφλεξη έχει απενεργοποιηθεί ή το κλειδί έχει αφαιρεθεί, ή σε αντίστοιχη περίπτωση όταν πρόκειται για μη μηχανικό σύστημα, έως τη στιγμή κατά την οποία καμία από τις δύο εμπρόσθιες θύρες δεν είναι επαρκώς ανοικτή για να είναι δυνατή η έξοδος των επιβατών·
            
         
               5.8.2.6.
            
            
               όταν η κίνηση για το κλείσιμο ενός ηλεκτροκίνητου παράθυρου, φύλλου οροφής ή διαχωριστικού αρχίζει από άνοιγμα που δεν υπερβαίνει τα 4 mm·
            
         
               5.8.2.7.
            
            
               όταν το ηλεκτροκίνητο παράθυρο θύρας οχήματος χωρίς ανώτερο πλαίσιο θύρας κλείνει αυτομάτως κάθε φορά που κλείνει η αντίστοιχη θύρα. Σε αυτή την περίπτωση, το μέγιστο άνοιγμα, όπως ορίζεται στο σημείο 2.15, πριν από το κλείσιμο του παραθύρου, δεν υπερβαίνει τα 12 mm.
            
         
               5.8.2.8.
            
            
               Επιτρέπεται το κλείσιμο με τηλεχειρισμό με συνεχή ενεργοποίηση τηλεχειριστηρίου με την προϋπόθεση ότι πληρούται ένας από τους ακόλουθους όρους:
               
                           5.8.2.8.1.
                        
                        
                           η απόσταση τηλεχειρισμού μεταξύ του τηλεχειριστηρίου και του οχήματος δεν θα υπερβαίνει τα 6 μέτρα·
                        
                     
                           5.8.2.8.2.
                        
                        
                           η απόσταση τηλεχειρισμού μεταξύ του τηλεχειριστηρίου και του οχήματος δεν υπαρβαίνει τα 11 μέτρα αν το σύστημα απαιτεί ευθεία γραμμή στόχευσης μεταξύ του τηλεχειριστηρίου και του οχήματος. Είναι δυνατή η διεξαγωγή σχετικής δοκιμής τοποθετώντας μια αδιαφανή επιφάνεια μεταξύ του τηλεχειριστηρίου και του οχήματος.
                        
                     
         
               5.8.2.9.
            
            
               Το κλείσιμο με ένα μόνο άγγιγμα επιτρέπεται μόνο για το ηλεκτροκίνητο παράθυρο της θύρας του οδηγού και για το φύλλο της οροφής, και μόνο κατά το διάστημα που το κλειδί εκκίνησης είναι τοποθετημένο στη θέση λειτουργίας της μηχανής. Επιτρέπεται επίσης κατά το διάστημα που ο κινητήρας έχει τεθεί εκτός λειτουργίας ή το κλειδί ανάφλεξης/ηλεκτρικό κλειδί έχει αφαιρεθεί, ή σε αντίστοιχη περίπτωση όταν πρόκειται για μη μηχανικό σύστημα, εφόσον καμία από τις δύο εμπρόσθιες θύρες δεν είναι επαρκώς ανοικτή για να είναι δυνατή η έξοδος των επιβατών.·
            
         5.8.3.   Προδιαγραφές αυτόματης αναστροφής
   5.8.3.1.   Καμία από τις προδιαγραφές του σημείου 5.8.2 δεν ισχύει εάν το ηλεκτροκίνητο παράθυρο/το σύστημα φύλλου οροφής/το διαχωριστικό σύστημα, είναι εξοπλισμένα με σύστημα αυτόματης αναστροφής.
   5.8.3.1.1.   Το εν λόγω σύστημα αναστρέφει το κινούμενο παράθυρο/το φύλλο οροφής/το διαχωριστικό με άσκηση μικρής δύναμης άνω των 100 N σε άνοιγμα 200 mm έως 4 mm επί του ανώτατου άκρου ηλεκτροκίνητου παράθυρου/διαχωριστικού ή μπροστά από το εμπρόσθιο άκρο συρόμενου φύλλου οροφής ή επί του πίσω άκρου ανακλινόμενου φύλλου οροφής.
   5.8.3.1.2.   Έπειτα από μια τέτοια αυτόματη αναστροφή, το παράθυρο ή το φύλλο οροφής ή το διαχωριστικό ανοίγει σε μία από τις ακόλουθες θέσεις:
   
               5.8.3.1.2.1.
            
            
               θέση που να επιτρέπει την τοποθέτηση ημιάκαμπτης κυλινδρικής ράβδου διαμέτρου 200 mm εντός του ανοίγματος στο(α) ίδιο(α) σημείο(α) επαφής που χρησιμοποιήθηκε(αν) ως καθοριστικό(ά) της λειτουργίας της αναστροφής στο σημείο 5.8.3.1.1·
            
         
               5.8.3.1.2.2.
            
            
               θέση που να αντιστοιχεί στην αρχική τουλάχιστον θέση, πριν από την έναρξη του κλεισίματος·
            
         
               5.8.3.1.2.3.
            
            
               θέση με άνοιγμα μεγαλύτερο κατά 50 mm τουλάχιστον από ό,τι η θέση πριν από την έναρξη της αναστροφής·
            
         
               5.8.3.1.2.4.
            
            
               εάν πρόκειται για ανακλινόμενο φύλλο οροφής, το μέγιστο άνοιγμα γωνίας.
            
         5.8.3.1.3.   Προκειμένου να ελεγχθούν τα ηλεκτροκίνητα παράθυρα/τα συστήματα φύλλου οροφής/τα διαχωριστικά συστήματα που διαθέτουν συστήματα αναστροφής σύμφωνα με το σημείο 5.8.3.1.1., τοποθετείται όργανο μέτρησης/δοκιμαστική ράβδος εντός του ανοίγματος, από το εσωτερικό μέρος του οχήματος ή, εάν πρόκειται για διαχωριστικό σύστημα, από το πίσω μέρος του χώρου επιβατών, με τρόπο ώστε η κυλινδρική επιφάνεια της ράβδου να έρχεται σε επαφή με οποιοδήποτε τμήμα των δομικών στοιχείων του οχήματος αποτελεί το όριο του παράθυρου/ανοίγματος φύλλου οροφής/διαχωριστικού. Ο λόγος της δύναμης του οργάνου μέτρησης προς την παραμόρφωση δεν πρέπει να υπερβαίνει τα 10 ± 0,5 N/mm. Η θέση της δοκιμαστικής ράβδου (κατά κανόνα τοποθετείται καθέτως προς το παράθυρο/το φύλλο οροφής/το διαχωριστικό) απεικονίζεται στο σχήμα 1 του παραρτήματος IX του παρόντος κανονισμού. Η θέση της δοκιμαστικής ράβδου συγκριτικά με την ακμή και την κατεύθυνση κλεισίματος θα διατηρείται καθ’ όλη τη διάρκεια της δοκιμής.
   5.8.4.   Θέση και λειτουργία διακοπτών
   5.8.4.1.   Οι διακόπτες των ηλεκτροκίνητων παράθυρων/των φύλλων οροφής/των διαχωριστικών τοποθετούνται ή τίθεται σε λειτουργία με τρόπο ώστε να ελαχιστοποιείται ο κίνδυνος τυχαίου κλεισίματος. Για το κλείσιμο απαιτείται συνεχής ενεργοποίηση των διακοπτών, εκτός από την περίπτωση που αναφέρεται στα στημεία 5.8.2.7, 5.8.2.9 ή 5.8.3.
   5.8.4.2.   Ο οδηγός έχει τη δυνατότητα να απενεργοποιεί όλους τους διακόπτες των οπισθίων παραθύρων, του φύλλου οροφής και του διαχωριστικού οι οποίοι προορίζονται για χρήση από τους επιβάτες στο οπίσθιο τμήμα του οχήματος, μέσω ενός διακόπτη που χειρίζεται ο ίδιος και βρίσκεται εμπρός από ένα κατακόρυφο εγκάρσιο επίπεδο το οποίο διέρχεται από τα σημεία R των εμπρόσθιων θέσεων. Ο διακόπτης τον οποίο χειρίζεται ο οδηγός δεν απαιτείται εάν κάποιο οπίσθιο παράθυρο, φύλλο οροφής ή διαχωριστικό είναι εξοπλισμένο με σύστημα αυτόματης αναστροφής. Εάν όμως υπάρχει τέτοιος διακόπτης, δεν πρέπει να υπερισχύει του συστήματος αυτόματης αναστροφής ή να αποτρέπει την καθοδική κίνηση του διαχωριστικού συστήματος.
   Ο διακόπτης που χειρίζεται ο οδηγός τοποθετείται κατά τρόπο ώστε να ελαχιστοποιεί τις συνέπειες οποιουδήποτε απροσδόκητου χειρισμού. Αναγνωρίζεται με το σύμβολο που εμφαίνεται στο σχήμα 2 του παραρτήματος IX του παρόντος κανονισμού ή από αντίστοιχο σύμβολο, επί παραδείγματι σύμφωνα με το πρότυπο ISO 2575:1998 που αναπαρίσταται στο σχήμα 3 του παραρτήματος IX του παρόντος κανονισμού.
   5.8.5.   Διατάξεις προστασίας
   Κάθε διάταξη προστασίας που χρησιμοποιείται για την αποτροπή βλάβης στην ηλεκτρική παροχή, σε περίπτωση υπερφόρτισης ή διακοπής ρεύματος, πρέπει να είναι σε θέση να επαναλειτουργεί αυτόματα έπειτα από την υπερφόρτιση ή την αυτόματη απενεργοποίηση. Έπειτα από την αυτόματη επαναλειτουργία των διατάξεων προστασίας, η κίνηση προς την κατεύθυνση κλεισίματος δεν συνεχίζεται χωρίς εκούσια ενέργεια στη διάταξη χειρισμού.
   5.8.6.   Οδηγίες χρήσης
   5.8.6.1.   Το εγχειρίδιο του κατόχου οχήματος πρέπει να περιέχει σαφείς οδηγίες για τα ηλεκτροκίνητα παράθυρα/το φύλλο οροφής/το διαχωριστικό, περιλαμβάνοντας:
   
               5.8.6.1.1.
            
            
               εξήγηση των δυνατών συνεπειών (παγίδευση)·
            
         
               5.8.6.1.2.
            
            
               χρήση του διακόπτη που χειρίζεται ο οδηγός·
            
         
               5.8.6.1.3.
            
            
               «ΠΡΟΕΙΔΟΠΟΙΗΤΙΚΟ» μήνυμα με το οποίο να επισημαίνονται οι κίνδυνοι, ιδίως για τα παιδιά, σε περίπτωση εσφαλμένης χρήσης/ενεργοποίησης των ηλεκτροκίνητων παραθύρων/συστημάτων φύλλου οροφής/διαχωριστικών συστημάτων. Με την εν λόγω πληροφορία θα πρέπει να επισημαίνονται οι ευθύνες του οδηγού, συμπεριλαμβανομένων οδηγιών για τους λοιπούς επιβάτες και της συστάσεως για εγκατάλειψη του οχήματος μόνο εφόσον το κλειδί ανάφλεξης/ηλεκτρικό κλειδί έχει αφαιρεθεί ή σε αντίστοιχη περίπτωση όταν πρόκειται για μη μηχανικό σύστημα·
            
         
               5.8.6.1.4.
            
            
               «ΠΡΟΕΙΔΟΠΟΙΗΤΙΚΟ» μήνυμα με το οποίο να επισημαίνεται ότι θα πρέπει να λαμβάνεται ειδική μέριμνα κατά τη χρήση συστημάτων κλεισίματος με τηλεχειρισμό (βλέπε σημείο 5.8.2.8), π.χ. το σύστημα να χρησιμοποιείται μόνον όταν ο χειριστής βλέπει καθαρά όλο το όχημα, ώστε να είναι βέβαιος ότι δεν θα παγιδευτεί κανείς λόγω χρήσης εξοπλισμού ηλεκτροκίνητων παραθύρων/φύλλων οροφής/διαχωριστικών.
            
         5.8.7.   Αν ένα ηλεκτροκίνητο παράθυρο, σύστημα φύλλων οροφής ή /και διαχωριστικό σύστημα είναι εγκατεστημένο σε όχημα το οποίο δεν δύναται να υποστεί δοκιμή σύμφωνα με τις διαδικασίες δοκιμών που αναφέρονται ανωτέρω, δύναται να χορηγηθεί έγκριση αν ο κατασκευαστής μπορεί να αποδείξει ίδια ή καλύτερη προστασία των επιβατών.
   5.9.   Άλλα μη συγκεκριμένα εξαρτήματα
   5.9.1.   Οι προδιαγραφές του σημείου 5. θα εφαρμόζονται στα εξαρτήματα που δεν αναφέρονται στα προηγούμενα στοιχεία τα οποία, στα πλαίσια της έννοιας των διαφόρων προδιαγραφών των σημείων 5.1. έως 5.7. και σύμφωνα με τη θέση τους στο όχημα δύνανται να έρθουν σε επαφή με τους επιβάτες. Αν αυτά τα εξαρτήματα είναι κατασκευασμένα από υλικό σκληρότητας μικρότερης των 50 shore A τοποθετημένα επί ενός άκαμπτου υποστηρίγματος, οι εν λόγω προδιαγραφές δεν εφαρμόζονται παρά για το άκαμπτο υποστήριγμα, ή θα αποδεικνύεται μέσω επαρκών δοκιμών σύμφωνα με τη διαδικασία που περιγράφεται στο παράρτημα IV ότι το μαλακό υλικό σκληρότητας μικρότερης των 50 shore A δεν θα κόβεται κατά τη διάρκεια της συγκεκριμένης δοκιμής πρόσκρουσης. Σε αυτήν την περίπτωση, η απαιτούμενη ακτίνα θα ισχύει μόνον για την μαλακή επιφάνεια.
   5.9.2.   Για εξαρτήματα όπως η κεντρική κονσόλα ή άλλα στοιχεία του οχήματος που υπόκεινται στο σημείο 5.9.1., δεν απαιτείται η διεξαγωγή δοκιμής απορρόφησης ενέργειας σύμφωνα με το παράρτημα IV σε οποιοδήποτε σημείο που ενδέχεται να έρθει σε επαφή με τον μηχανισμό και σύμφωνα με τη διαδικασία του παραρτήματος 1:
   
                
            
            
               εάν η τεχνική υπηρεσία κρίνει ότι δεν υφίσταται ενδεχόμενο να έρθει η κεφαλή του επιβάτη σε επαφή με το σημείο λόγω των του(των) συστήματος(συστημάτων) συγκράτησης που είναι εγκατεστημένα στο όχημα· ή
            
         
                
            
            
               επειδή ο κατασκευαστής μπορεί να αποδείξει την απουσία ενδεχόμενου τέτοιας επαφής χρησιμοποιώντας, επί παραδείγματι, τη μέθοδο που περιγράφεται στο παράρτημα VIII ή ισοδύναμη μέθοδο.
            
         6.   ΤΡΟΠΟΠΟΙΗΣΕΙΣ ΚΑΙ ΕΠΕΚΤΑΣΗ ΤΗΣ ΕΓΚΡΙΣΗΣ ΤΟΥ ΤΥΠΟΥ ΟΧΗΜΑΤΟΣ
   6.1.   Κάθε τροποποίηση του τύπου οχήματος θα κοινοποιείται στη διοικητική υπηρεσία που έχει εγκρίνει τον τύπο οχήματος. Στη συνέχεια η υπηρεσία μπορεί:
   
               6.1.1.
            
            
               είτε να θεωρήσει ότι οι διεξηχθείσες τροποποιήσεις δεν πιθανολογείται να έχουν σημαντικές επιπτώσεις και ότι σε κάθε περίπτωση το όχημα θα συνεχίζει να πληροί τις προδιαγραφές·
            
         
               6.1.2.
            
            
               είτε να απαιτήσει επιπλέον πρακτικό δοκιμής από την υπεύθυνη για τη διεξαγωγή των δοκιμών τεχνική υπηρεσία.
            
         6.2.   Η επιβεβαίωση ή άρνηση της έγκρισης, με την οποία προσδιορίζονται οι μετατροπές, κοινοποιείται δια της διαδικασίας που ορίζεται στο σημείο 4.3. παραπάνω, στα συμβαλλόμενα στη συμφωνία μέρη που εφαρμόζουν τον παρόντα κανονισμό.
   6.3.   Η αρμόδια αρχή που εκδίδει την επέκταση έγκρισης εκχωρεί αύξοντα αριθμό για την επέκταση αυτή και ενημερώνει σχετικά τα λοιπά συμβαλλόμενα μέρη στη συμφωνία του 1958 που εφαρμόζουν τον παρόντα κανονισμό, μέσω εντύπου κοινοποίησης που είναι σύμφωνο με το υπόδειγμα στο παράρτημα II του παρόντος κανονισμού.
   7.   ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
   7.1.   Κάθε όχημα που φέρει σήμα έγκρισης ως προβλέπεται από τον παρόντα κανονισμό θα είναι σύμφωνο με τον εγκεκριμένο τύπο οχήματος.
   7.2.   Προς επαλήθευση της συμμόρφωσης σύμφωνα με το σημείο 7.1. ανωτέρω, κάποιο όχημα που φέρει το απαιτούμενο από τον παρόντα κανονισμό σήμα έγκρισης θα λαμβάνεται από τη σειρά παραγωγής.
   7.3.   Η παραγωγή κρίνεται ότι πληροί τις προδιαγραφές του παρόντος κανονισμού αν τηρούνται οι απαιτήσεις του σημείου 5 ανωτέρω.
   8.   ΚΥΡΩΣΕΙΣ ΓΙΑ ΜΗ ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
   8.1.   Η έγκριση που χορηγείται για κάποιον τύπο οχήματος σύμφωνα με τον παρόντα κανονισμό δύναται να αποσύρεται αν δεν πληρούνται οι προδιαγραφές που προβλέπονται στο σημείο 7.1 ανωτέρω ή αν κάποιο όχημα έχει αποτύχει στους ελέγχους που προβλέπονται στο σημείο 7 ανωτέρω.
   8.2.   Αν κάποιο συμβαλλόμενο στη συμφωνία μέρος που εφαρμόζει τον παρόντα κανονισμό ανακαλέσει έγκριση που έχει ήδη χορηγήσει, ενημερώνει άμεσα τα λοιπά συμβαλλόμενα μέρη που εφαρμόζουν τον παρόντα κανονισμό μέσω εντύπου κοινοποίησης που είναι σύμφωνο με το υπόδειγμα στο παράρτημα II του παρόντος κανονισμού.
   9.   ΟΡΙΣΤΙΚΗ ΔΙΑΚΟΠΗ ΤΗΣ ΠΑΡΑΓΩΓΗΣ
   Αν ο κάτοχος της έγκρισης διακόψει οριστικά την κατασκευή κάποιου τύπου οχήματος που έχει εγκριθεί σύμφωνα με τον παρόντα κανονισμό, ενημερώνει την αρχή που χορήγησε την έγκριση. Κατά την παραλαβή της σχετικής κοινοποίησης, η αρχή αυτή ενημερώνσει σχετικά τα λοιπά συμβαλλόμενα στη συμφωνία μέρη που εφαρμόζουν τον παρόντα κανονισμό μέσω εντύπου κοινοποίησης που είναι σύμφωνο με το υπόδειγμα στο παράρτημα II του παρόντος Κανονισμού.
   10.   ΟΝΟΜΑΤΑ ΚΑΙ ΔΙΕΥΘΥΝΣΕΙΣ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΥΠΕΥΘΥΝΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ ΚΑΙ ΔΙΟΙΚΗΤΙΚΩΝ ΤΜΗΜΑΤΩΝ
   Τα συμβαλλόμενα μέρη της συμφωνίας που εφαρμόζουν τον παρόντα κανονισμό θα κοινοποιούν στη Γραμματεία των Ηνωμένων Εθνών τα ονόματα και τις διευθύνσεις των τεχνικών υπηρεσιών που είναι υπεύθυνες για τη διεξαγωγή των δοκιμών έγκρισης και των διοικητικών υπηρεσιών που χορηγούν εγκρίσεις και στις οποίες υποβάλλονται τα έντυπα που πιστοποιούν την έγκριση ή την απόρριψη αυτής, ή την ανάκληση έγκρισης που εκδίδονται σε άλλες χώρες.
   
      (1)  1 για τη Γερμανία, 2 για τη Γαλλία, 3 για την Ιταλία, 4 για τις Κάτω Χώρες, 5 για τη Σουηδία, 6 για το Βέλγιο, 7 για την Ουγγαρία, 8 για την Τσεχική Δημοκρατία της Τσεχίας, 9 για την Ισπανία, 10 για τη Γιουγκοσλαβία, 11 για το Ηνωμένο Βασίλειο, 12 για την Αυστρία, 13 για το Λουξεμβούργο, 14 για την Ελβετία, 15 (κενό), 16 για τη Νορβηγία, 17 για τη Φινλανδία, 18 για τη Δανία, 19 για τη Ρουμανία, 20 για την Πολωνία, 21 για την Πορτογαλία, 22 για την Ομοσπονδία της Ρωσίας, 23 για την Ελλάδα, 24 για την Ιρλανδία, 25 για την Κροατία, 26 για τη Σλοβενία και 27 για τη Σλοβακία, 28 για τη Λευκορωσία, 29 για την Εσθονία, 30 (κενό), 31 για τη Βοσνία- Ερζεγοβίνη, 32 για τη Λετονία, 33 (κενό), 34 για τη Βουλγαρία, 35-36 (κενά), 37 για την Τουρκία, 38-39 (κενά), 40 για την πρώην Γιουγκοσλαβική Δημοκρατία της Μακεδονίας, 41 (κενό), 42 για την Ευρωπαϊκή Κοινότητα (οι εγκρίσεις χορηγούνται από τα κράτη μέλη χρησιμοποιώντας το αντίστοιχο σύμβολο ECE), 43 για την Ιαπωνία, 44 (κενό), 45 για την Αυστραλία και 46 για την Ουκρανία. Περαιτέρω αριθμοί χορηγούνται σε άλλες χώρες με τη χρονολογική σειρά με την οποία επικυρώνουν ή προσχωρούν στη συμφωνία σχετικά με την εναρμόνιση των ενιαίων τεχνικών προδιαγραφών για τροχήλατα οχήματα, εξοπλισμό και ανταλλακτικά που μπορούν να τοποθετηθούν ή/ και να χρησιμοποιηθούν σε τροχήλατα οχήματα και συνθήκες αμοιβαίας αναγνώρισης των εγκρίσεων που χορηγούνται βάσει αυτών των προδιαγραφών, και οι αριθμοί που χορηγούνται κατ’ αυτόν τον τρόπο θα κοινοποιούνται από τον Γενικό Γραμματέα των Ηνωμένων Εθνών στα συμβαλλόμενα στη συμφωνία μέρη.
   ΠΑΡΑΡΤΗΜΑ I
   Προσδιορισμός της περιοχής προσκρούσεως της κεφαλής
   
               1.
            
            
               Η περιοχή προσκρούσεως της κεφαλής περιλαμβάνει όλες τις άνευ υαλοπινάκων επιφάνειες του εσωτερικού ενός οχήματος οι οποίες δύνανται να έλθουν σε στατική επαφή με μία σφαιρική κεφαλή διαμέτρου 165 mm αποτελούσης τμήμα ενός οργάνου μετρήσεως, του οποίου η διάσταση υπολογιζόμενη από το σημείο αρθρώσεως του ισχίου ως την κορυφή της κεφαλής, δύναται να ρυθμισθεί κατά τρόπο συνεχή μεταξύ 736 mm και 840 mm.
            
         
               2.
            
            
               Για τον προσδιορισμό αυτό, πρέπει να εφαρμοσθεί η ακόλουθη διαδικασία ή η ισοδύναμή της γραφική.
               
                           2.1.
                        
                        
                           Το σημείο αρθρώσεως της διατάξεως μετρήσεως, για κάθε καθημένη στάση προβλεπόμενη από τον κατασκευαστή, τοποθετείται με τον ακόλουθο τρόπο:
                           
                                       2.1.1.
                                    
                                    
                                       για τα δυνάμενα να ρυθμισθούν ως προς την απόσταση καθίσματα·
                                       
                                                   2.1.1.1.
                                                
                                                
                                                   στο σημείο Η (βλέπε παράρτημα V)· και
                                                
                                             
                                                   2.1.1.2.
                                                
                                                
                                                   σε ένα σημείο ευρισκόμενο οριζοντίως σε 127 mm έμπροσθεν του σημείου Η και σε ύψος που προκύπτει εκ της μεταβολής του ύψους του σημείου Η το οποίο αντιστοιχεί στη μετατόπιση προς το εμπρός κατά 127 mm ή σε ύψος 19 mm. (βλέπε παράρτημα X, Επεξηγηματικές σημειώσεις σχετικά με το σημείο 2.1.1.2 του παραρτήματος I).
                                                
                                             
                                 
                                       2.1.2.
                                    
                                    
                                       για τα μη δυνάμενα να ρυθμισθούν ως προς την απόσταση καθίσματα:
                                       
                                                   2.1.2.1.
                                                
                                                
                                                   στο σημείο Η της υπό εξέταση θέσεως.
                                                
                                             
                                 
                     
                           2.2.
                        
                        
                           Για κάθε τιμή της διαστάσεως, μεταξύ του σημείου αρθρώσεως και της κορυφής της κεφαλής, επιτρεπόμενη υπό της διατάξεως δοκιμής σε συνάρτηση προς τις εσωτερικές διαστάσεις του οχήματος, υπολογίζονται όλα τα σημεία επαφής τα ευρισκόμενα έμπροσθεν του σημείου Η. (βλέπε παράρτημα 10, Επεξηγηματικές σημειώσεις σχετικά με το σημείο 2.2 του παραρτήματος I).
                           
                                       2.2.1.
                                    
                                    
                                       Στην περίπτωση όπου η ψευδοκεφαλή με το βραχίονα ρυθμισμένο στο μέγιστο μήκος υπερκαλύπτει το εμπρόσθιο κάθισμα, από το όπισθεν σημείο Η, δεν προσδιορίζεται σημείο επαφής για αυτήν την λειτουργία.
                                    
                                 
                     
                           2.3.
                        
                        
                           Της διατάξεως δοκιμής ευρισκόμενης σε κατακόρυφη στάση προσδιορίζονται τα δυνατά σημεία επαφής διά περιστροφής της διατάξεως μετρήσεως προς τα εμπρός και προς τα κάτω διά της διαγραφής τροχιάς όλων των τόξων στα κατακόρυφα επίπεδα, μέχρι γωνίας 90° από το κατακόρυφο κατά μήκος επίπεδο του οχήματος, που διέρχεται διά του σημείου Η.
                           
                                       2.3.1.
                                    
                                    
                                       Για τον προσδιορισμό των σημείων επαφής, το μήκος του βραχίονα του οργάνου μετρήσεως δεν θα μεταβάλλεται κατά τη διάρκεια οποιασδήποτε αλλαγής κατεύθυνσης. Κάθε αλλαγή κατεύθυνσης θα αρχίζει από κάθετη θέση.
                                    
                                 
                     
         
               3.
            
            
               Τα σημεία επαφής είναι τα σημεία στα οποία εφάπτεται η κεφαλή της διατάξεως μετά των εσωτερικών τμημάτων του οχήματος. Η κίνηση προς τα κάτω περιορίζεται και από τη θέση της κεφαλής η οποία εφάπτεται σε ένα οριζόντιο επίπεδο ευρισκόμενο σε απόσταση 25,4 mm υπεράνω του σημείου Η.
            
         ΠΑΡΆΡΤΗΜΑ II
   ΚΟΙΝΟΠΟΙΗΣΗ
   [(μέγιστες διαστάσεις: A4 (210 × 297 mm)]
   
      
   ΠΑΡΑΡΤΗΜΑ III
   ΔΙΑΤΑΞΕΙΣ ΣΗΜΑΤΩΝ ΕΓΚΡΙΣΗΣ
   ΥΠΟΔΕΙΓΜΑ Α
   (Βλ. σημείο 4.4 του παρόντος Κανονισμού)
   
      
   Το ανωτέρω σήμα έγκρισης που είναι τοποθετημένο σε όχημα δεικνύει ότι ο σχετικός τύπος οχήματος έχει εγκριθεί, όσον αφορά την εσωτερική του διευθέτηση, στις Κάτω Χώρες (E 4) με αριθμό έγκρισης 012349. Τα πρώτα δύο ψηφία του αριθμού έγκρισης υποδηλώνουν ότι η έγκριση χορηγήθηκε σύμφωνα με τις προδιαγραφές του Κανονισμού αριθ. 21 όπως τροποποιήθηκε δυνάμει των τροπολογιών της σειράς 01.
   ΠΡΟΤΥΠΟ B
   (Βλ. σημείο 4.5 του παρόντος Κανονισμού)
   
      
   Το ανωτέρω σήμα έγκρισης που είναι τοποθετημένο σε ένα όχημα υποδηλώνει ότι ο συγκεκριμένος τύπος οχήματος έχει εγκριθεί στις Κάτω Χώρες (E 4) σύμφωνα με τους Κανονισμούς αριθ. 21 και 33 (1). Τα πρώτα δύο ψηφία υποδηλώνουν ότι, κατά την ημερομηνία χορήγησης των αντίστοιχων εγκρίσεων, ο Κανονισμός αριθ. 21 περιελάμβανε τη σειρά τροπολογιών 01 και ο Κανονισμός αριθ. 33 βρισκόταν ακόμη στην αρχική του μορφή.
   
      (1)  Ο δεύτερος αριθμός παρέχεται απλώς ως παράδειγμα.
   ΠΑΡΑΡΤΗΜΑ IV
   Διαδικασία δοκιμών των ικανών να απορροφούν ενέργεια υλικών
   1.   ΕΓΚΑΤΑΣΤΑΣΗ, ΟΡΓΑΝΟ ΔΟΚΙΜΗΣ ΚΑΙ ΔΙΑΔΙΚΑΣΙΑ
   1.1.   Εγκατάσταση
   
               1.1.1.
            
            
               Το εξάρτημα από υλικό ικανό να απορροφά ενέργεια πρέπει να τοποθετηθεί και δοκιμασθεί επί του δομικού σημείου στηρίξεως επί του οποίου θα εγκατασταθεί στο όχημα. Είναι προτιμότερο να πραγματοποιηθεί η δοκιμή απ’ ευθείας επί του πήγματος όταν τούτο είναι δυνατόν. Αυτό το δομικό σημείο ή το πήγμα, στερεώνεται καλώς επί της τραπέζης δοκιμών κατά τρόπο ώστε να μη μετακινείται υπό την επίδραση της συγκρούσεως.
            
         
               1.1.2.
            
            
               Εν τούτοις, κατόπιν αιτήσεως του κατασκευαστή, το εξάρτημα δύναται να τοποθετηθεί επί ενός σκελετού που υποκαθιστά την εγκατάσταση επί του οχήματος, υπό τον όρο ότι το σύνολο «εξάρτημα/σκελετός» έχει, σε σχέση προς το πραγματικό σύνολο «εξάρτημα/δομικό σημείο υποστηρίγματος», την αυτή γεωμετρική διάταξη, μία ακαμψία όχι μικρότερη και μία ικανότητα απορροφήσεως της ενέργειας όχι μεγαλύτερη.
            
         1.2.   Όργανο δοκιμής
   
               1.2.1.
            
            
               Αποτελείται από ένα εκκρεμές του οποίου το κέντρο περιστροφής υποβαστάζεται υπό ενσφαίρων τριβέων και του οποίου η ανηγμένη μάζα (1) στο κέντρο κρούσεώς του είναι 6,8 kg. Το κατώτερο άκρο του εκκρεμούς αποτελείται εξ άκαμπτου ψευδοκεφαλής διαμέτρου 165 mm της οποίας το κέντρο ταυτίζεται με το κέντρο κρούσεως του εκκρεμούς.
            
         
               1.2.2.
            
            
               Η ψευδοκεφαλή είναι εφοδιασμένη με δύο επιταχυνσιόμετρα και μία διάταξη μετρήσεως της ταχύτητας, ικανά τα μετρούν τις τιμές κατά τη διεύθυνση της προσκρούσεως.
            
         1.3.   Σύστημα συσκευών καταγραφής
   Το σύστημα συσκευών καταγραφής που θα χρησιμοποιηθεί πρέπει να επιτρέπει την πραγματοποίηση των μετρήσεων με την ακόλουθη ακρίβεια:
   
               1.3.1.
            
            
               Επιτάχυνση
               
                            
                        
                        
                           ακρίβεια = ± 5 % της αληθούς τιμής·
                        
                     
                            
                        
                        
                           απόκριση για τη συχνότητα = μέχρι 1 000 Hz·
                        
                     
                            
                        
                        
                           εγκάρσιος ευαισθησία = < 5 % της βάσεως της κλίμακος.
                        
                     
         
               1.3.2.
            
            
               Ταχύτητα
               
                            
                        
                        
                           ακρίβεια = ± 2,5 % της αληθούς τιμής·
                        
                     
                            
                        
                        
                           ευαισθησία = 0,5 km/h.
                        
                     
         
               1.3.3.
            
            
               Καταγραφή χρόνου:
               
                            
                        
                        
                           το σύστημα συσκευών πρέπει να επιτρέπει την καταγραφή του φαινομένου καθ’ όλη τη διάρκειά του και την ανάγνωση του χιλιοστού του δευτερολέπτου·
                        
                     
                            
                        
                        
                           η έναρξη της συγκρούσεως τη στιγμή της πρώτης επαφής της ψευδοκεφαλής επί του δοκιμαζόμενου εξαρτήματος προσδιορίζεται επί των καταγραφών που χρησιμεύουν στη μελέτη των στοιχείων της δοκιμής.
                        
                     
         1.4.   Διαδικασία δοκιμής (βλέπε παράρτημα X, Επεξηγηματικές σημειώσεις σχετικά με το σημείο 1.4. του παραρτήματος IV).
   
               1.4.1.
            
            
               Σε κάθε σημείο προσκρούσεως της προς δοκιμή επιφανείας, η διεύθυνση κρούσεως είναι αυτή που προσδιορίζεται υπό της εφαπτομένης στην τροχιά της ψευδοκεφαλής του καθοριζόμενου στο παράρτημα I οργάνου μετρήσεως.
               
                           1.4.1.1.
                        
                        
                           Για τις δοκιμές των εξαρτημάτων, σύμφωνα με τα στοιχεία 5.3.4.1 και 5.4.2.2 του παρόντος Κανονισμού, ο βραχίονας της συσκευής μέτρησης θα επιμηκύνεται έως ότου επιτευχθεί επαφή με το εξάρτημα υπό δοκιμή, έως του ορίου των 1 000 mm μεταξύ του σημείου αρθρώσεως και της κεφαλής της συσκευής. Ωστόσο, οι οποιεσδήποτε αψίδες ή νευρώσεις αναφέρονται στο σημείο 5.4.2.2 με τις οποίες δεν είναι δυνατή η επίτευξη επαφής θα συνεχίζουν να υπόκεινται στις προδιαγραφές του σημείου 5.4.2.1 του παρόντος Κανονισμού, εκτός εκείνης που αφορά στο ύψος της προβολής.
                        
                     
         
               1.4.2.
            
            
               Όταν η γωνία μεταξύ της διευθύνσεως κρούσεως και της καθέτου επί της επιφανείας στο σημεία κρούσεως είναι μικρότερη ή ίση προς 5 °, η δοκιμή πραγματοποιείται κατά τρόπο ώστε η εφαπτομένη στην τροχιά του κέντρου κρούσεως του εκκρεμούς να συμπίπτει με τη διεύθυνση της σύγκρουσης. Η ψευδοκεφαλή πρέπει να συγκρουσθεί με το υπό δοκιμή σημείο με ταχύτητα 24,1 km/h., σε περίπτωση στοιχείων που καλύπτουν αερόσακο που δεν βρίσκεται σε κατάσταση πλήρωσης, με ταχύτητα 19,3 km/h· η ταχύτητα αυτή πραγματοποιείται είτε δι’ απλής ενέργειας προωθήσεως, είτε διά της χρησιμοποιήσεως μίας πρόσθετης διατάξεως προωθήσεως.
            
         
               1.4.3.
            
            
               Όταν η γωνία μεταξύ της διευθύνσεως κρούσεως και της καθέτου επί της επιφανείας στο σημείο προσκρούσεως, είναι μεγαλύτερη των 5 °, η δοκιμή δύναται να πραγματοποιηθεί κατά τρόπο ώστε η εφαπτομένη στην τροχιά του κέντρου κρούσεως του εκκρεμούς να συμπίπτει με την κάθετο στο σημείο κρούσεως. Κατά συνέπεια η τιμή της ταχύτητας δοκιμής μειώνεται στην τιμή της καθέτου επί της επιφανείας συνιστώσης της προδιαγραφόμενης στο σημείο 1.4.2 ταχύτητας.
            
         2.   ΑΠΟΤΕΛΕΣΜΑΤΑ
   2.1.   Στις πραγματοποιούμενες δοκιμές συμφώνως προς τους τρόπους που υποδεικνύονται ανωτέρω, η επιβράδυνση της ψευδοκεφαλής δεν πρέπει να υπερβαίνει το 80 g συνεχώς περισσότερο των 3 χιλιοστών του δευτερολέπτου. Η τιμή της επιβραδύνσεως προς συγκράτηση είναι η μέση ενδεικνυόμενη υπό των δύο επιβραδευνσιομέτρων.
   3.   ΙΣΟΔΥΝΑΜΕΣ ΔΙΑΔΙΚΑΣΙΕΣ
   3.1.   Είναι αποδεκτές ισοδύναμες διαδικασίες δοκιμών, υπό την προϋπόθεση ότι είναι δυνατόν να επιτευχθούν τα, στο σημείο 2, απαιτούμενα αποτελέσματα.
   3.2.   Εναπόκειται στο πρόσωπο το οποίο χρησιμοποιεί μέθοδο διάφορη της περιγραφόμενης στο σημείο 1 να αποδείξει την ισοδυναμία.
   
      (1)  Η ανηγμένη μάζα «mr» του εκκρεμούς συνδέεται με την ολική μάζα του εκκρεμούς m, με την απόσταση «α» μεταξύ του κέντρου κρούσεως και του άξονος περιστροφής και με την απόσταση «I» μεταξύ του κέντρου βάρους και του άξονος περιστροφής διά της σχέσεως: Mr = (m.l)/a.
   ΠΑΡΑΡΤΗΜΑ V
   Διαδικασία για τον προσδιορισμό του σημείου ή και της πραγματικής γωνίας κορμού για θέσεις καθίσματος σε αυτοκίνητα οχήματα
   1.   ΑΝΤΙΚΕΙΜΕΝΟ
   Η διαδικασία που περιγράφεται στο παρόν παράρτημα χρησιμοποιείται προκειμένου να προσδιοριστεί η θέση του σημείου «H» και η πραγματική γωνία κορμού για μία ή περισσότερες θέσεις καθίσματος σε αυτοκίνητο όχημα και να επαληθευτεί η σχέση των μετρούμενων δεδομένων για τον σχεδιασμό προδιαγραφών του κατασκευαστή του οχήματος (1)
   
   2.   ΟΡΙΣΜΟΙ
   Για τους σκοπούς του παρόντος παραρτήματος νοούνται ως:
   
               2.1.
            
            
               «Δεδομένα αναφοράς», ένα ή περισσότερα από τα ακόλουθα χαρακτηριστικά θέσης καθίσματος:
               
                           2.1.1.
                        
                        
                           το σημείο H και το σημείο R και η μεταξύ τους σχέση,
                        
                     
                           2.1.2.
                        
                        
                           η πραγματική γωνία κορμού και η γωνία κορμού σχεδιασμού και η μεταξύ τους σχέση.
                        
                     
         
               2.2.
            
            
               «Τρισδιάστατη διάταξη σημείου H» (διάταξη 3-D H), η διάταξη που χρησιμοποιείται για τον προσδιορισμό του σημείου H και της πραγματικής γωνίας κορμού. Η διάταξη αυτή περιγράφεται στο προσάρτημα 1 του παρόντος παραρτήματος·
            
         
               2.3.
            
            
               «Σημείο H», το κέντρο περιστροφής του κορμού και μηρού στη διάταξη 3-D H που εγκαθίσταται στο κάθισμα του οχήματος σύμφωνα με το σημείο 4 κατωτέρω. Το σημείο H τοποθετείται στο κέντρο του άξονα της διάταξης που βρίσκεται μεταξύ των κομβίων σημείου Η σε κάθε πλευρά της διάταξης 3-D H. Το σημείο Η αντιστοιχεί θεωρητικά με το σημείο R (για ανοχές, βλ. σημείο 3.2.2. κατωτέρω). Μόλις προσδιοριστεί σύμφωνα με τη διαδικασία που περιγράφεται στο σημείο 4, το σημείο Η θεωρείται σταθερό ως προς τη δομή καθίσματος-μαξιλαριού και ότι μετακινείται όταν ρυθμίζεται το κάθισμα·
            
         
               2.4.
            
            
               «Σημείο R» ή «σημείο αναφοράς καθίσματος», το σημείο σχεδιασμού που καθορίζει ο κατασκευαστής του οχήματος για κάθε θέση καθίσματος και προσδιορίζεται σύμφωνα με το σύστημα αναφοράς τριών διαστάσεων·
            
         
               2.5.
            
            
               «Γραμμή κορμού», ο άξονας του αισθητήρα της διάταξης 3-D H με τον αισθητήρα σε θέση όσο το δυνατόν προς τα πίσω·
            
         
               2.6.
            
            
               «Πραγματική γωνία κορμού», η γωνία που μετράται μεταξύ της κάθετης γραμμής που διέρχεται από το σημείο Η και της γραμμής κορμού χρησιμοποιώντας τεταρτημόριο πίσω γωνίας της διάταξης 3-D H. Η πραγματική γωνία κορμού αντιστοιχεί θεωρητικά με τη γωνία κορμού σχεδιασμού (για ανοχές, βλ. σημείο 3.2.2. κατωτέρω)·
            
         
               2.7.
            
            
               «Γωνία κορμού σχεδιασμού», η γωνία που μετράται μεταξύ κάθετης γραμμής που διέρχεται από το σημείο R και της γραμμής του κορμού σε θέση που αντιστοιχεί με τη θέση σχεδιασμού του ερεισίνωτου που καθορίζει ο κατασκευαστής του οχήματος·
            
         
               2.8.
            
            
               «Άξονας επιβαίνοντος» (C/LO), το διάμεσο επίπεδο της διάταξης 3-D H σε κάθε συγκεκριμένη θέση καθίσματος. Αντιπροσωπεύεται από τη συντεταγμένη του σημείου H στον άξονα Υ. Για μεμονωμένα καθίσματα, ο άξονας του καθίσματος συμπίπτει με τον άξονα του επιβαίνοντος. Για άλλα καθίσματα, ο άξονας του επιβαίνοντος καθορίζεται από τον κατασκευαστή·
            
         
               2.9.
            
            
               «Σύστημα αναφοράς τριών διαστάσεων», το σύστημα που περιγράφεται στο προσάρτημα 2 του παρόντος παραρτήματος·
            
         
               2.10.
            
            
               «Σημεία αναφοράς», τα φυσικά σημεία (οπές, επιφάνειες, σήματα ή εσοχές) στο αμάξωμα του οχήματος, ως ορίζονται από τον κατασκευαστή·
            
         
               2.11.
            
            
               «Στάση μέτρησης οχήματος», η θέση του οχήματος ως ορίζεται από τις συντεταγμένες των σημείων αναφοράς στο σύστημα αναφοράς τριών διαστάσεων.
            
         3.   ΑΠΑΙΤΗΣΕΙΣ
   3.1.   Παρουσίαση στοιχείων
   Για κάθε θέση καθίσματος όπου απαιτούνται στοιχεία αναφοράς προκειμένου να αποδειχθεί συμμόρφωση προς τις διατάξεις του παρόντος Κανονισμού, το σύνολο των ακόλουθων στοιχείων ή δέουσα επιλογή αυτών θα παρουσιάζονται με τη μορφή που υποδεικνύεται στο προσάρτημα 3 του παρόντος παραρτήματος:
   
               3.1.1.
            
            
               οι συντεταγμένες του σημείου R ως προς το σύστημα αναφοράς τριών διαστάσεων·
            
         
               3.1.2.
            
            
               η γωνία κορμού σχεδιασμού·
            
         
               3.1.3.
            
            
               όλες οι απαιτούμενες ενδείξεις για ρύθμιση του καθίσματος (αν είναι ρυθμιζόμενο) στη θέση μέτρησης που παρατίθεται στο σημείο 4.3. κατωτέρω.
            
         3.2.   Σχέση μεταξύ μετρούμενων στοιχείων και προδιαγραφών σχεδιασμού
   
               3.2.1.
            
            
               Οι συντεταγμένες του σημείου H και η τιμή της πραγματικής γωνίας κορμού που λαμβάνεται μέσω της διαδικασίας που παρατίθεται στο σημείο 4. κατωτέρω θα συγκριθούν, αντιστοίχως, με τις συντεταγμένες του σημείου R και της τιμής της γωνίας κορμού σχεδιασμού που υποδεικνύει ο κατασκευαστής του οχήματος.
            
         
               3.2.2.
            
            
               Οι σχετικές θέσεις του σημείου R και H μεταξύ της γωνίας κορμού σχεδιασμού και της πραγματικής γωνίας κορμού θα θεωρούνται ικανοποιητικές για την εν λόγω θέση καθίσματος αν το σημείο Η, ως ορίζεται από τις συντεταγμένες του, τοποθετείται εντός τετραγώνου με μήκος πλευράς 50 mm με οριζόντιες και κάθετες πλευρές, οι διαγώνιοι των οποίων τέμνονται στο σημείο R, και αν η πραγματική γωνία κορμού απέχει έως 5° από τη γωνία κορμού σχεδιασμού.
            
         
               3.2.3.
            
            
               Αν πληρούνται αυτές οι προϋποθέσεις, το σημείο R και η γωνία κορμού σχεδιασμού θα χρησιμοποιηθούν προς απόδειξη συμμόρφωσης προς τις διατάξεις του παρόντος Κανονισμού.
            
         
               3.2.4.
            
            
               Αν το σημείο H ή η πραγματική γωνία κορμού δεν πληρούν τις προδιαγραφές του σημείου 3.2.2. ανωτέρω, το σημείο H και η πραγματική γωνία κορμού θα προσδιοριστούν άλλες δύο φορές (τρεις φορές συνολικά). Αν τα αποτελέσματα στις δύο από τις τρεις απόπειρες κριθούν ικανοποιητικά, θα ισχύουν οι όροι του σημείου 3.2.3. ανωτέρω.
            
         
               3.2.5.
            
            
               Αν τα αποτελέσματα σε τουλάχιστον δύο από τις τρεις απόπειρες που περιγράφονται στο σημείο 3.2.4. ανωτέρω δεν πληρούν τις προδιαγραφές του σημείου 3.2.2. ανωτέρω ή αν δεν μπορεί να πραγματοποιηθεί επαλήθευση λόγω αδυναμίας του κατασκευαστή του οχήματος να παράσχει πληροφορίες ως προς τη θέση του σημείου R ή τη γωνία κορμού σχεδιασμού, θα χρησιμοποιηθεί το κέντρο μάζας των τριών μετρούμενων σημείων ή ο μέσος όρος των τριών μετρούμενων γωνιών και θα θεωρείται ότι ισχύουν σε όλες τις περιπτώσεις όπου αναφέρεται στο σημείο R ή η γωνία κορμού σχεδιασμού στον παρόντα Κανονισμό.
            
         4.   ΔΙΑΔΙΚΑΣΙΑ ΓΙΑ ΤΟΝ ΠΡΟΣΔΙΟΡΙΣΜΟ ΤΟΥ ΣΗΜΕΙΟΥ H ΚΑΙ ΤΗΣ ΠΡΑΓΜΑΤΙΚΗΣ ΓΩΝΙΑΣ ΚΟΡΜΟΥ (βλέπε παράρτημα X, Επεξηγηματικές σημειώσεις σχετικά με το σημείο 4. του παραρτήματος V).
   
               4.1.
            
            
               Το όχημα θα υποβληθεί σε προετοιμασία κατά την ευχέρεια του κατασκευαστή, σε θερμοκρασία 20 ± 10 °C ώστε να εξασφαλιστεί ότι το υλικό του καθίσματος βρίσκεται σε θερμοκρασία περιβάλλοντος. Αν δεν έχει χρησιμοποιηθεί ποτέ το κάθισμα που πρόκειται να ελεγχθεί, στο κάθισμα θα καθίσει άτομο ή θα τοποθετηθεί διάταξη βάρους 70 με 80 kg, δύο φορές με διάρκεια ενός λεπτού, προκειμένου να προκληθεί κάμψη στο μαξιλάρι και το ερεισίνωτο. Κατόπιν αίτησης του κατασκευαστή, όλες οι συναρμογές καθισμάτων θα παραμείνουν κενές για ελάχιστο διάστημα 30 λεπτών πριν την εγκατάσταση της διάταξης 3-D H.
            
         
               4.2.
            
            
               Το όχημα θα βρίσκεται στην κατάσταση μέτρησης που ορίζεται στο σημείο 2.11. ανωτέρω.
            
         
               4.3.
            
            
               Αν το κάθισμα είναι ρυθμιζόμενο, θα ρυθμιστεί αρχικά σε κανονική θέση οδήγησης όσο το δυνατόν πιο πίσω, ως υποδεικνύει ο κατασκευαστής του οχήματος, λαμβάνοντας υπόψη μόνο τη διαμήκη ρύθμιση του καθίσματος, εξαιρουμένης της διαδρομής καθίσματος που χρησιμοποιείται υπό συνθήκες εκτός κανονικής οδήγησης. Όπου υπάρχουν άλλοι τρόποι ρύθμισης των καθισμάτων (κάθετα, σε γωνία, κλπ) αυτοί θα προσαρμοστούν στη συνέχεια βάσει της θέσης που καθορίζει ο κατασκευαστής του οχήματος. Όσον αφορά καθίσματα ανάρτησης, η κάθετη θέση θα είναι σταθερά στερεωμένη ώστε να αντιστοιχεί στην κανονική θέση οδήγησης που καθορίζει ο κατασκευαστής.
            
         
               4.4.
            
            
               Η περιοχή της θέσης καθίσματος με την οποία έρχεται σε επαφή η διάταξη 3-D H θα καλύπτεται με βαμβακερή μουσελίνα επαρκών διαστάσεων και κατάλληλης υφής, η οποία περιγράφεται ως απλό βαμβακερό ύφασμα με 18,9 νήματα ανά εκατοστό και βάρος 0,228 kg/m2 ή πλεκτό ή μη υφασμένο ύφασμα με ίδια χαρακτηριστικά. Αν κάποια δοκιμή πραγματοποιηθεί σε κάθισμα εκτός του οχήματος, το δάπεδο στο οποίο τοποθετείται το κάθισμα πρέπει να έχει τα ίδια ουσιώδη χαρακτηριστικά (2) με το δάπεδο του οχήματος στο οποίο πρόκειται να χρησιμοποιηθεί το κάθισμα.
            
         
               4.5.
            
            
               Η συναρμογή καθίσματος και ερεισίνωτου της διάταξης 3-D H τοποθετείται κατά τρόπο ώστε ο άξονας του επιβαίνοντος (C/LO) να συμπίπτει με τον άξονα της διάταξης 3-D H. Κατόπιν αίτησης του κατασκευαστή, η διάταξη 3-D H μπορεί να μεταφερθεί στο εσωτερικό ως προς τον C/LO αν η διάταξη 3-D H βρίσκεται τόσο μακριά στο εξωτερικό ώστε η ακμή του καθίσματος δεν επιτρέπει ευθυγράμμιση της διάταξης 3-D H.
            
         
               4.6.
            
            
               Τοποθετούνται τα πόδια στον εξοπλισμό του καθίσματος είτε μεμονωμένα είτε χρησιμοποιώντας τον εξοπλισμό ράβδου Τ και κνήμης. Η γραμμή που διέρχεται από τα κομβία του σημείο Η πρέπει να είναι παράλληλη προς το έδαφος και κατακόρυφη προς τον διαμήκη άξονα του καθίσματος.
            
         
               4.7.
            
            
               Η ρύθμιση της θέσης των μηρών της διάταξης 3-D H πραγματοποιείται ως εξής:
               
                           4.7.1.
                        
                        
                           Καθορισμένη θέση καθίσματος: κάθισμα οδηγού και εξωτερικό εμπρόσθιο κάθισμα
                           
                                       4.7.1.1.
                                    
                                    
                                       Ο εξοπλισμός πελμάτων και μηρών πρέπει αν μετακινηθεί προς τα εμπρός κατά τρόπο ώστε τα πέλματα να έχουν φυσιολογική θέση στο δάπεδο μεταξύ των ποδόπληκτρων αν απαιτείται. Όπου είναι δυνατόν, το αριστερό πέλμα θα έχει περίπου την ίδια απόσταση από την αριστερή πλευρά του άξονα της διάταξης 3-D H με το δεξί πέλμα από τη δεξιά πλευρά. Η στάθμη που επιβεβαιώνει την κατακόρυφη διεύθυνση της διάταξης 3-D H προσεγγίζει την οριζόντια μέσω επαναρύθμισης της έδρας του καθίσματος αν χρειαστεί ή ρυθμίζοντας τον εξοπλισμό μηρού και πέλματος προς τα πίσω. Η γραμμή που διέρχεται από τα κομβία του σημείου Η θα παραμείνει κατακόρυφη προς τον διαμήκη άξονα του καθίσματος.
                                    
                                 
                                       4.7.1.2.
                                    
                                    
                                       Αν ο αριστερός μηρός δεν μπορεί να διατηρηθεί παράλληλος προς τον δεξιό μηρό και δεν υπάρχει στήριξη του αριστερού πέλματος από τη δομή, το αριστερό πέλμα μετακινείται καταλλήλως. Θα διατηρηθεί ευθυγράμμιση των κομβίων.
                                    
                                 
                     
                           4.7.2.
                        
                        
                           Καθορισμένη θέση καθίσματος: εξωτερικό οπίσθιο κάθισμα
                           Όσον αφορά οπίσθια ή βοηθητικά καθίσματα, οι μηροί τοποθετούνται ως καθορίζει ο κατασκευαστής. Αν τα πέλματα στηρίζονται σε τμήματα του δαπέδου που βρίσκονται σε διαφορετικά επίπεδα, το πέλμα που έρχεται πρώτο σε επαφή με το εμπρόσθιο κάθισμα θα λαμβάνεται ως σημείο αναφοράς και το άλλο πέλμα θα τοποθετείται κατά τρόπο ώστε η στάθμη της κατακόρυφης διεύθυνσης του καθίσματος της διάταξης να υποδεικνύει την οριζόντια.
                        
                     
                           4.7.3.
                        
                        
                           Λοιπές καθορισμένες θέσεις καθίσματος:
                           Η γενική διαδικασία που υποδεικνύεται στο σημείο 4.7.1. ανωτέρω πρέπει να τηρείται, εξαιρουμένης της περίπτωσης στην οποία τα πέλματα τοποθετούνται ως καθορίζει ο κατασκευαστής του οχήματος.
                        
                     
         
               4.8.
            
            
               Τοποθετείται το βάρος της κνήμης και μηρού και ευθυγραμμίζεται η διάταξη 3-D H.
            
         
               4.9.
            
            
               Η έδρα τοποθετείται με κλίση προς το τελικό σημείο έμπροσθεν και η διάταξη 3-D H απομακρύνεται από το ερεισίνωτο χρησιμοποιώντας τη ράβδο σχήματος T. Η διάταξη 3-D H επανατοποθετείται στο κάθισμα χρησιμοποιώντας μία από τις ακόλουθες μεθόδους:
               
                           4.9.1.
                        
                        
                           Αν η διάταξη 3-D H παρουσιάζει τάση κλίσης προς τα εμπρός, ακολουθείται η κατωτέρω διαδικασία. Η διάταξη 3-D H αφήνεται να μετατοπιστεί προς τα πίσω έως ότου δεν χρειάζεται πλέον εμπρόσθιο οριζόντιο περιοριστικό φορτίο στη ράβδο Τ, δηλαδή μόλις η έδρα του καθίσματος έρθει σε επαφή με το ερεισίνωτο. Αν χρειαστεί, επανατοποθετείται η κνήμη.
                        
                     
                           4.9.2.
                        
                        
                           Αν η διάταξη 3-D H δεν παρουσιάζει τάση κλίσης προς τα εμπρός, ακολουθείται η κατωτέρω διαδικασία. Η διάταξη 3-D H τοποθετείται με κλίση προς τα πίσω τοποθετώντας οριζόντια φόρτιση στη ράβδο Τ έως ότου η έδρα του καθίσματος έρθει σε επαφή με το ερεισίνωτο (βλ. Εικόνα 2 του προσαρτήματος 1 του παρόντος παραρτήματος).
                        
                     
         
               4.10.
            
            
               Τοποθετείται φορτίο 100 ± 10 N στο ερεισίνωτο και την έδρα της διάταξης 3-D H στην τομή του τεταρτημορίου γωνίας γοφού και περιβλήματος ράβδου Τ. Η διεύθυνση τοποθέτησης του φορτίου θα διατηρηθεί σε γραμμή που διέρχεται από την ανωτέρω τομή σε σημείο που μόλις υπερβαίνει το περίβλημα της ράβδου μηρών (βλ. εικόνα 2 του προσαρτήματος 1 του παρόντος παραρτήματος). Στη συνέχεια η πίσω έδρα επιστρέφει προσεκτικά στο ερεισίνωτο. Η διαδικασία ολοκληρώνεται με εξαιρετική προσοχή προκειμένου να προληφθεί ολίσθηση της διάταξης 3-D H προς τα εμπρός.
            
         
               4.11.
            
            
               Τοποθετούνται τα βάρη δεξιού και αριστερού γλουτού και στη συνέχεια τα οκτώ βάρη του κορμού. Διατηρείται αμετάβλητο το επίπεδο της διάταξης 3-D H.
            
         
               4.12.
            
            
               Η πίσω έδρα τοποθετείται με κλίση προς τα εμπρός ώστε να μεταφέρει την ένταση στο ερεισίνωτο. Η διάταξη 3-D H μετακινείται από πλευρά σε πλευρά σε τόξο 10° (5° σε κάθε πλευρά του κάθετου άξονα) πραγματοποιώντας τρεις πλήρεις κύκλους για απελευθέρωση συσσωρευμένης τριβής μεταξύ της διάταξης 3-D H και του καθίσματος.
               Κατά τη διάρκεια αυτής της παλινδρόμησης, η ράβδος Τ της διάταξης 3-D H μπορεί να παρουσιάσει απόκλιση από την καθορισμένη οριζόντια και κάθετη ευθυγράμμιση. Η ράβδος Τ πρέπει, συνεπώς, να υπόκειται σε περιορισμό, με κατάλληλο πλευρικό φορτίο στη διάρκεια των παλινδρομικών κινήσεων. Η μεταχείριση και μετακίνηση της διάταξης 3-D H πρέπει να πραγματοποιείται με προσοχή ώστε να εξασφαλιστεί ότι δεν επιδρούν ανεπιθύμητα φορτία σε κάθετη ή έμπροσθεν και όπισθεν διεύθυνση.
               Δεν χρειάζεται περιορισμός ή συγκράτηση των ποδών της διάταξης 3-D H στη διάρκεια αυτού του βήματος. Αν τα πόδια αλλάξουν θέση, θα πρέπει να επιτραπεί η παραμονή τους στη στάση αυτή.
               Η πίσω έδρα επιστρέφει προσεκτικά στο ερεισίνωτο και ελέγχονται οι δύο στάθμες για μηδενική θέση. Σε περίπτωση οποιασδήποτε κίνησης των πελμάτων κατά τη διάρκεια της παλινδρόμησης της διάταξης 3-D H, η επανατοποθέτησή τους γίνεται ως εξής:
               Εναλλακτικά, κάθε πέλμα ανασηκώνεται από το δάπεδο κατά το ελάχιστο που απαιτείται, χωρίς επιπλέον κίνηση πέλματος. Στη διάρκεια αυτού του ανασηκώματος, τα πέλματα πρέπει να είναι ελεύθερα σε περιστροφή και να μην επιδρούν εμπρόσθια ή πλευρικά φορτία. Όταν κάθε πέλμα έχει τοποθετηθεί στη θέση επί του δαπέδου, η φτέρνα πρέπει να είναι σε επαφή με την ειδικά σχεδιασμένη δομή.
               Γίνεται έλεγχος της στάθμης για μηδενική θέση. Αν χρειαστεί, τοποθετείται πλευρικό φορτίο στο άνω μέρος της πίσω έδρας που επαρκεί για ευθυγράμμιση της έδρας της διάταξης 3-D H στο κάθισμα.
            
         
               4.13.
            
            
               Ενώ η ράβδος Τ συγκρατείται προς αποφυγήν ολίσθησης της διάταξης 3-D H προς τα εμπρός στο μαξιλάρι του καθίσματος, ακολουθούνται τα κατωτέρω βήματα:
               
                           (α)
                        
                        
                           η πίσω έδρα επιστρέφει στο ερεισίνωτο·
                        
                     
                           (β)
                        
                        
                           εναλλακτικά τοποθετείται και εναποτίθεται φορτίο οριζοντίως προς τα πίσω, το οποίο δεν υπερβαίνει τα 25 N, στη ράβδο πίσω γωνίας στο ύψος που βρίσκεται κατά προσέγγιση στο κέντρο των βαρών κορμού, έως ότι το τεταρτημόριο γωνίας γοφού δείξει ότι έχει επιτευχθεί σταθερή θέση μετά την απελευθέρωση του φορτίου. Χρειάζεται προσοχή ώστε να εξασφαλιστεί ότι δεν επιδρούν εξωτερικά καθοδικά ή πλευρικά φορτία στη διάταξη 3-D H. Αν χρειαστεί περαιτέρω ρύθμιση επιπέδου της διάταξης 3-D H, πραγματοποιείται περιστροφή της πίσω έδρας προς τα εμπρός, γίνεται νέα ευθυγράμμιση και επαναλαμβάνεται η διαδικασία του σημείου 4.12.
                        
                     
         
               4.14.
            
            
               Λήψη όλων των μετρήσεων:
               
                           4.14.1.
                        
                        
                           Μετρώνται οι συντεταγμένες του σημείου Η ως προς το σύστημα αναφοράς τριών διαστάσεων.
                        
                     
                           4.14.2.
                        
                        
                           Η πραγματική γωνία κορμού εμφανίζεται στο τεταρτημόριο πίσω γωνίας της διάταξης 3-D H ενώ ο αισθητήρας έχει τοποθετηθεί σε θέση όσο το δυνατόν προς τα πίσω.
                        
                     
         
               4.15.
            
            
               Αν είναι επιθυμητή η επανεγκατάσταση της διάταξης 3-D H, ο εξοπλισμός του καθίσματος θα πρέπει να μείνει κενός για ελάχιστο διάστημα 30 λεπτών πριν την επανεγκατάσταση. Η διάταξη 3-D H δεν πρέπει να παραμένει κενή επί του εξοπλισμού του καθίσματος για διάστημα μεγαλύτερο από το απαιτούμενο για τη διεξαγωγή της δοκιμής.
            
         
               4.16.
            
            
               Αν τα καθίσματα στην ίδια σειρά μπορούν να θεωρηθούν παρόμοια (πάγκος καθισμάτων, πανομοιότυπα καθίσματα, κλπ) μόνο ένα σημείο Η και μία «πραγματική γωνία κορμού» θα προσδιορίζεται για κάθε σειρά καθισμάτων, ενώ η διάταξη 3-D H που περιγράφεται στο προσάρτημα 1 του παρόντος παραρτήματος βρίσκεται τοποθετημένη στη θέση που θεωρείται αντιπροσωπευτική για τη σειρά. Η θέση αυτή θα είναι:
               
                           4.16.1.
                        
                        
                           στην περίπτωση της εμπρόσθιας σειράς, το κάθισμα του οδηγού·
                        
                     
                           4.16.2.
                        
                        
                           στην περίπτωση της οπίσθιας σειράς ή σειρών, κάποιο εξωτερικό κάθισμα.
                        
                     
         
      (1)  Σε οποιαδήποτε θέση καθίσματος εκτός των εμπρόσθιων καθισμάτων όπου δεν μπορεί να προσδιοριστεί το σημείο Η χρησιμοποιώντας τη διάταξη σημείου Η τριών διαστάσεων, το σημείο R που υποδεικνύει ο κατασκευαστής μπορεί να χρησιμοποιηθεί ως σημείο αναφοράς κατά την ευχέρεια της αρμόδιας αρχής.
   
      (2)  Γωνία κλίσης, διαφορά ύψους με κάθισμα, υφή επιφάνειας, κλπ.
   Προσάρτημα 1
   Περιγραφή της διάταξης σημείου ή τριών διαστάσεων (1)
   
   (Διάταξη 3-D H)
   1.   Ερεισίνωτο και έδρες καθισμάτων
   Το ερεισίνωτο και οι έδρες των καθισμάτων κατασκευάζονται από ενισχυμένο πλαστικό και μέταλλο. Προσομοιάζουν τον ανθρώπινο κορμό και μηρό και η αγκύρωσή τους στο σημείο Η πραγματοποιείται μηχανικά. Στον αισθητήρα στερεώνεται ένα τεταρτημόριο στο σημείο Η για τη μέτρηση της πραγματικής γωνίας κορμού. Μια ρυθμιζόμενη ράβδος μηρού που προσαρτάται στην έδρα του καθίσματος, προσδιορίζει τον άξονα του μηρού και εξυπηρετεί ως γραμμή αναφοράς για το τεταρτημόριο γωνίας γοφού.
   2.   Στοιχεία σώματος και ποδιών
   Τα τμήματα κνημών συνδέονται με τον εξοπλισμό της έδρας καθίσματος στη ράβδο Τ που ενώνει τα γόνατα, η οποία αποτελεί πλευρική επέκταση της ρυθμιζόμενης ράβδου μηρών. Τα τεταρτημόρια ενσωματώνονται στα τμήματα κνημών ώστε να μετρούν τη γωνία των γονάτων. Πραγματοποιείται βαθμονόμηση των εξοπλισμών πέλματος και ποδιού ώστε να μετράται η γωνία του ποδιού. Η διάταξη κατευθύνεται στο χώρο με δύο στάθμες. Στα αντίστοιχα κέντρα βάρους τοποθετούνται βάρη σώματος, ώστε να υπάρξει φορτίο καθίσματος που ισοδυναμεί με άνδρα 76 kg. Όλες οι συνδέσεις της διάταξης 3-D H πρέπει να ελεγχθούν για ελευθερία κίνησης χωρίς να παρατηρείται αξιοσημείωτη τριβή.
   
      
         Εικόνα 1
      
   
   Καθορισμός στοιχείων διάταξης 3-D H
   
      
   
      
         Εικόνα 2
      
   
   Διαστάσεις των στοιχείων της διάταξης 3-D H και κατανομή φορτίου
   
      
   
      (1)  Για στοιχεία κατασκευής της διάταξης 3-D H, απευθυνθείτε προς Society of Automobile Engineers (SAE), 400 Commonwealth Drive, Warrendale, Pennsylvania 15096, Ηνωμένες Πολιτείες Αμερικής.
   Η διάταξη αυτή πληροί τις προδιαγραφές του προτύπου ISO 6549-1980.
   Προσάρτημα 2
   Σύστημα αναφοράς τριών διαστάσεων
   
               1.
            
            
               Το σύστημα αναφοράς τριών διαστάσεων προσδιορίζεται από τρία ορθογώνια επίπεδα που καθορίζει ο κατασκευαστής του οχήματος (βλέπε εικόνα) (1).
            
         
               2.
            
            
               Η στάση μέτρησης του οχήματος καθορίζεται τοποθετώντας το όχημα στην επιφάνεια στήριξης κατά τρόπο ώστε οι συντεταγμένες των σημείων αναφοράς να αντιστοιχούν στις τιμές που υποδεικνύει ο κατασκευαστής.
            
         
               3.
            
            
               Οι συντεταγμένες των σημείων R και Η καθορίζονται σε σχέση με τα σημεία αναφοράς που ορίζει ο κατασκευαστής του οχήματος.
            
         Εικόνα
   Σύστημα αναφοράς τριών διαστάσεων
   
      
   
      (1)  Το σύστημα αναφοράς πληροί τις προδιαγραφές του προτύπου ISO 4130, 1978.
   Προσάρτημα 3
   Στοιχεία αναφοράς σχετικά με θέσεις καθίσματος
   1.   Κωδικοποίηση στοιχείων αναφοράς
   Τα στοιχεία αναφοράς παρατίθενται διαδοχικά για κάθε θέση καθίσματος. Οι θέσεις καθίσματος προσδιορίζονται με διψήφιο κωδικό. Το πρώτο ψηφίο είναι αριθμός που υποδεικνύει τη σειρά καθισμάτων, αριθμώντας από το εμπρόσθιο προς το οπίσθιο μέρος το οχήματος. Το δεύτερο ψηφίο είναι κεφαλαίο γράμμα που υποδεικνύει την τοποθεσία της θέσης καθίσματος σε κάποια σειρά, όπως φαίνεται προς τη διεύθυνση έμπροσθεν κίνησης του οχήματος. Θα χρησιμοποιούνται τα ακόλουθα γράμματα:
   
               L
            
            
               =
            
            
               αριστερά
            
         
               C
            
            
               =
            
            
               κέντρο
            
         
               R
            
            
               =
            
            
               δεξιά
            
         2.   Περιγραφή στάσης μέτρησης οχήματος:
   
               2.1.
            
            
               Συντεταγμένες σημείων αναφοράς
               
                           X
                        
                        
                           …
                        
                     
                           Y
                        
                        
                           …
                        
                     
                           Z
                        
                        
                           …
                        
                     
         3.   Κατάλογος στοιχείων αναφοράς:
   
               3.1.
            
            
               Θέση καθίσματος: …
               
                           3.1.1.
                        
                        
                           Συντεταγμένες σημείου R
                           
                                       X
                                    
                                    
                                       …
                                    
                                 
                                       Y
                                    
                                    
                                       …
                                    
                                 
                                       Z
                                    
                                    
                                       …
                                    
                                 
                     
                           3.1.2.
                        
                        
                           Γωνία κορμού σχεδιασμού: …
                        
                     
                           3.1.3.
                        
                        
                           Προδιαγραφές ρύθμισης καθίσματος (1):
                           
                                       οριζόντια
                                    
                                    
                                       :
                                    
                                    
                                       …
                                    
                                 
                                       κάθετη
                                    
                                    
                                       :
                                    
                                    
                                       …
                                    
                                 
                                       σε γωνία
                                    
                                    
                                       :
                                    
                                    
                                       …
                                    
                                 
                                       γωνία κορμού
                                    
                                    
                                       :
                                    
                                    
                                       …
                                    
                                 
                     
         Σημείωση: Να παρατεθούν τα στοιχεία αναφοράς για περαιτέρω θέσεις καθίσματος σύμφωνα με τα στοιχεία 3.2., 3.3., κλπ.
   
      (1)  Διαγράφεται ό,τι δεν ισχύει.
   ΠΑΡΑΡΤΗΜΑ VI
   Μέθοδος μετρήσεως των προεξοχών
   1.   Για τον προσδιορισμό της προεξοχής ενός επιμήκους σημείου σε σχέση προς την πινακίδα επί της οποίας φέρεται, μετατοπίζεται σφαίρα διαμέτρου 165 mm διατηρούμενη σε επαφή με το υπό εξέταση σημείου, αρχίζοντας από την αρχική θέση επαφής με αυτό. Η τιμή της προεξοχής είναι η μεγαλύτερη όλων των δυνατών μεταβολών της συντεταγμένης «y», μουτρωμένη η μεταβολή από το κέντρο της σφαίρας καθέτως προς την πινακίδα, και της μεταβολής της συντεταγμένης «x», μουτρωμένη η μεταβολή από το κέντρο της σφαίρας καθέτως προς την πινακίδα.
   1.1.   Όταν πινακίδες, στοιχεία κλπ. καλύπτονται υπό υλικού σκληρότητας μικρότερης των 50 shore A, η διαδικασία προσδιορισμού των προεξοχών η οποία περιγράφεται ανωτέρω δεν πρέπει να εφαρμοσθεί παρά μόνο μετά την αφαίρεση των υλικών αυτών.
   2.   Η τιμή της παρουσιαζόμενης προεξοχής υπό των κομβίων, μοχλιδίων κλπ. των κειμένων εντός της περιοχής αναφοράς, μετράται με τη βοήθεια του ακολούθου μηχανισμού και της διαδικασίας δοκιμής.
   2.1.   Μηχανισμός
   
               2.1.1.
            
            
               Ο μηχανισμός μετρήσεως των προεξοχών αποτελείται από μία ημισφαιρική ψευδοκεφαλή διαμέτρου 165 mm εντός της οποίας ευρίσκεται ένα ολισθαίνον έμβολο διαμέτρου 50.
            
         
               2.1.2.
            
            
               Οι σχετικές θέσεις της επιπέδου εμπρόσθιας του εμβόλου και του άκρου της ψευδοκεφαλής μεταφέρονται επί βαθμολογημένης κλίμακος επί της οποίας ένας κινητός δείκτης διατηρεί τη μεγίστη πραγματοποιούμενη μέτρηση όταν ο μηχανισμός αυτός έχει απομακρυνθεί εκ του υπό δοκιμή αντικειμένου. Η ικανότητα μετρήσεως πρέπει να είναι τουλάχιστον 30 mm. Η κλίμακα μετρήσεως πρέπει να είναι βαθμολογημένη σε ήμισυ χιλιοστομέτρου: ενδεχομένως είναι δυνατόν να εμφαίνονται επ' αυτής τιμές της προεξοχής αναφοράς.
            
         
               2.1.3.
            
            
               Διαδικασία διαβαθμίσεως του οργάνου μετρήσεως:
               
                           2.1.3.1.
                        
                        
                           Ο μηχανισμός στηρίζεται επί μιας επιπέδου επιφανείας κατά τρόπο ώστε ο άξονας του μηχανισμού να είναι κάθετος προς αυτή. Ενώ η εμπρόσθια επίπεδος όψη του εμβόλου είναι σε επαφή με την επιφάνεια η κλίμακα τοποθετείται στο μηδέν.
                        
                     
                           2.1.3.2.
                        
                        
                           Ένα μεσόζευγμα 10 mm τοποθετείται μεταξύ της εμπρόσθιου επιπέδου επιφανείας του εμβόλου και της επιφανείας στηρίξεως. Επαληθεύεται ότι ο κινητός δείκτης δεικνύει καλά την τιμή αυτή.
                        
                     
         
               2.1.4.
            
            
               Ένα πρότυπο μηχανισμού μετρήσεως των προεξοχών παρουσιάζεται στην εικόνα του προσαρτήματος του παρόντος παραρτήματος.
            
         2.2.   Διαδικασία δοκιμής
   
               2.2.1.
            
            
               Το έμβολο σύρεται προς τα οπίσω για να σχηματισθεί μια κοιλότητα εντός της ψευδοκεφαλής και φέρεται ο κινητός δείκτης σε επαφή με το έμβολο.
            
         
               2.2.2.
            
            
               Ο μηχανισμός εφαρμόζεται επί της προεξοχής προς μέτρηση, κατά τρόπο ώστε η ψευδοκεφαλή να είναι σε επαφή με το μέγιστο της επιφανείας του περιβάλλοντος υλικού με δύναμη, μη υπερβαίνουσα τα 2 daN.
            
         
               2.2.3.
            
            
               Το έμβολο ωθείται προς τα εμπρός μέχρις ότου έλθει σε επαφή με την προς μέτρηση προεξοχή και επί της κλίμακος αναγιγνώσκεται η τιμή της προεξοχής.
            
         
               2.2.4.
            
            
               Η ψευδοκεφαλή προσανατολίζεται κατά τρόπο ώστε να επιτευχθεί η μεγίστη προεξοχή. Σημειώνεται η τιμή της προεξοχής αυτής.
            
         
               2.2.5.
            
            
               Αν δύο ή περισσότερα όργανα χειρισμού ευρίσκονται αρκούντως πλησίον το ένα του άλλου, κατά τρόπο ώστε να είναι δυνατόν να έρχονται ταυτόχρονα σε επαφή με το έμβολο ή με την ψευδοκεφαλή, πρέπει να αντιμετωπισθούν ως ακολούθως:
               
                           2.2.5.1.
                        
                        
                           Πολλαπλά όργανα χειρισμού τα οποία είναι δυνατόν να εισαχθούν ταυτόχρονα εντός της κοιλότητας της ψευδοκεφαλής αντιμετωπίζονται σαν μία μοναδική προεξοχή.
                        
                     
                           2.2.5.2.
                        
                        
                           Όταν η κανονική δοκιμή παρεμποδίζεται από την επαφή άλλων οργάνων χειρισμού με την ψευδοκεφαλή, τα τελευταία αυτά πρέπει να αφαιρεθούν και η δοκιμή να συνεχισθεί χωρίς αυτά. Σε συνέχεια θα επανατοποθετηθούν και θα δοκιμασθούν σύμφωνα με την καθορισθείσα σειρά, των υπολοίπων οργάνων που έχουν αφαιρεθεί.
                        
                     
         Προσάρτημα
   Εικόνα
   Όργανο μέτρησης προεξοχών
   
      
   ΠΑΡΑΡΤΗΜΑ VII
   Μηχανισμός και διαδικασία για την εφαρμογή του σημείου 5.2.1 του παρόντος κανονισμού I
   Θεωρούνται ως δυνάμενα να προσκρουσθούν από τα γόνατα των επιβατών τα εξαρτήματα (κομβία, μοχλίδια κλπ.) τα οποία δύνανται να έλθουν σε επαφή με το μηχανισμό και σύμφωνα προς την περιγραφόμενη κατωτέρω διαδικασία. Τα στοιχεία ελέγχου των οποίων ο χειρισμός γίνεται με τα πόδια τοποθετούνται ως πεντάλ ποδός.
   1.   Μηχανισμός
   1.1.   Διάγραμμα του μηχανισμού
   
      
   2.   Διαδικασία
   Ο μηχανισμός δύναται να καταλάβει όλες τις θέσεις οι οποίες ευρίσκονται κάτωθεν του επιπέδου του πίνακα οργάνων και τέτοιες ώστε:
   
               2.1.
            
            
               το επίπεδο «XX» να παραμένει παράλληλο προς το διαμήκες επίπεδο στο μέσον του οχήματος·
            
         
               2.2.
            
            
               ο άξονας «X» να δύναται να λάβει κλίση εκ του ενός και του άλλου μέρους της οριζοντίου κατά μία γωνία δυνάμενη να λάβει τιμή μέχρι 30°.
            
         3.   Για να πραγματοποιηθεί η δοκιμή αυτή αφαιρούνται όλα τα υλικά σκληρότητας μικρότερης των 50 shore A.
   ΠΑΡΑΡΤΗΜΑ VIII
   Προσδιορισμός δυναμικώς προσδιοριζόμενης περιοχής προσκρούσεως της κεφαλής
   1.   Προσδιορισμός της δυναμικώς προσδιοριζόμενης περιοχής προσκρούσεως της κεφαλής σε σχέση με το σύστημα προστασίας
   
               1.1.
            
            
               Σε αντίθεση με τη διαδικασία που περιγράφεται στο παράρτημα I, ο αιτών μπορεί να αποδείξει, μέσω διαδικασίας αποδεκτής από την τεχνική υπηρεσία που είναι αρμόδια για τη διεξαγωγή των δοκιμών, ότι μια δυναμικώς προσδιοριζόμενη περιοχή προσκρούσεως της κεφαλής είναι σημαντική για το συγκεκριμένο τύπο οχήματος.
            
         
               1.2.
            
            
               Μια κατάλληλη μέθοδος για την απόδειξη δυναμικώς προσδιοριζόμενης περιοχής προσκρούσεως της κεφαλής μπορεί να είναι:
               
                           1.2.1.
                        
                        
                           Οι δοκιμές προσκρούσεως οχήματος
                           για τον προσδιορισμό της ακολουθίας των κινήσεων των επιβατών σε σχέση με το σύστημα προστασίας που είναι εγκατεστημένο στον τύπο του οχήματος, χρησιμοποιώντας τις συνθήκες μετωπικής πρόσκρουσης στην περιοχή των ± 30° με σταθερό άκαμπτο εμπόδιο με ταχύτητα προσκρούσεως τουλάχιστον 48,3 km/h. Συνήθως, επαρκεί η δοκιμή για 0°, + 30° και – 30°.
                           Η δυναμικώς προσδιοριζόμενη περιοχή προσκρούσεως της κεφαλής πρέπει να αξιολογείται για τους επιβάτες που αντιπροσωπεύονται από ενήλικα ανδρείκελα των τύπων: 5° εκατοστημορίου γυναίκα,, 50ου εκατοστημορίου άνδρας και 95ου εκατοστημορίου άνδρας, κάθε ένα εξ αυτών τοποθετημένα σε καθήμενη θέση πριν από την δοκιμή, ως καθορίζεται από τον κατασκευαστή, ή
                        
                     
                           1.2.2.
                        
                        
                           Δοκιμές ελκήθρου
                           Η ακολουθία των κινήσεων θα διερευνηθεί υπό την επιρροή του διαγράμματος χρόνου επιβράδυνσης του παραρτήματος VIII του Κανονισμού αριθ. 16 (μεταβολή της ταχύτητας σε 50 km/h) σχετικά με την περιγραφόμενη ανωτέρω οικογένεια ανδρεικέλων, που δημιουργεί κατεύθυνση εμπρόσθιας μετατόπισης των αντίστοιχων ανδρεικέλων που αντιστοιχεί στην κίνηση των ανδρεικέλων κατά τις δοκιμές πραγματικής μετωπικής προσκρούσεως σύμφωνα με το σημείο 1.2.1.
                           Η κατεύθυνση της εμπρόσθιας μετατόπισης των ανδρεικέλων θεωρείται ικανοποιητική αν η γραμμή του κέντρου του αντικειμένου που υπόκειται σε δοκιμή, συνήθως κέλυφος κορμού, καλύπτει την περιοχή ± 18° από τον επιμήκη άξονα του ελκήθρου. Συνήθως, επαρκεί η δοκιμή στις περιοχές 0°, + 18° και – 18°, ή
                        
                     
                           1.2.3.
                        
                        
                           Δοκιμή προσομοίωσης προσκρούσεως
                           Η ακολουθία των κινήσεων των επιβατών, τους οποίους αντιπροσωπεύει η οικογένεια των ανδρεικέλων που περιγράφεται στο σημείο 1.2.1. ανωτέρω, θα διερευνηθεί σύμφωνα με τα περιγραφόμενα στο σημείο 1.2.1. ή 1.2.2. ανωτέρω. Η μέθοδος προσομοίωσης θα επικυρωθεί από τουλάχιστον τρεις από τις συνθήκες προσκρούσεως ως αυτές περιγράφονται στο σημείο 1.2.1. ή 1.2.2. ανωτέρω.
                        
                     
         2.   Η δυναμικώς προσδιοριζόμενη περιοχή προσκρούσεως της κεφαλής περιλαμβάνει όλες τις περιοχές του πίνακα οργάνων με τα οποία ενδέχεται η κεφαλή των συγκρατημένων επιβατών να έρθει σε επαφή χρησιμοποιώντας το σύστημα προστασίας που είναι εγκατεστημένο στον τύπο του οχήματος.
   3.   Αν είναι δυνατή η εγκατάσταση στον τύπο του οχήματος διαφορετικών συστημάτων προστασίας, επαρκεί η διερεύνηση του συστήματος προστασίας με την ελάχιστη αποτελεσματικότητα. Ωστόσο, τα συστήματα προστασίας των οποίων η απενεργοποίηση από τον οδηγό ή τον επιβάτη είναι δυνατή, πρέπει να ρυθμίζονται ως συνίσταται και ενδείκνυται από τον κατασκευαστή στις οδηγίες του κατόχου.
   Εάν ο κατασκευαστής προβλέπει τη μόνιμη απενεργοποίηση ορισμένου τμήματος του συστήματος προστασίας, τότε το τμήμα αυτό πρέπει να ρυθμιστεί στη διάταξη απενεργοποίησης.
   4.   Ο κατασκευαστής ή ο αντιπρόσωπός του δικαιούνται να υποβάλλουν υπολογισμούς, προσομοιώσεις, δεδομένα ή αποτελέσματα δοκιμών που αποδεικνύουν επαρκώς τη δυναμικώς προσδιοριζόμενη περιοχή προσκρούσεως της κεφαλής.
   ΠΑΡΑΡΤΗΜΑ IX
   Τυπική θέση της κυλινδρικής δοκιμαστικής ράβδου στην ανοιγόμενη οροφή και ανοίγματα των παραθύρων
   
      
   Παραδείγματα συμβόλων για διακόπτη ελεγχόμενο από τον οδηγό
   Εικόνα 2
   
      
   Εικόνα 3
   (ISO 2575:1998)
   
      
   ΠΑΡΑΡΤΗΜΑ X
   Επεξηγηματικές σημειώσεις
   Σημείο 2.3.
   Η περιοχή αναφοράς δεν περιλαμβάνει το εσωτερικό κάτοπτρο οδηγήσεως. Η δοκιμή απορρόφησης της ενέργειας επιτυγχάνεται χωρίς εσωτερικό κάτοπτρο οδηγήσεως. Το εκκρεμές δεν θα προσκρούσει στη στήριξη του κάτοπτρου
   Στοιχεία 2.3. και 2.3.1.
   Οι εξαιρούμενη περιοχή πίσω από το τιμόνι ως ορίζεται από αυτά τα στοιχεία είναι επίσης έγκυρη για την περιοχή προσκρούσεως της κεφαλής των εμπρόσθιων επιβατών.
   Στην περίπτωση ρυθμιζόμενου τιμονιού, η τελικώς εξαιρούμενη περιοχή μειώνεται στην κοινή περιοχή των εξαιρούμενων περιοχών για κάθε θέση οδηγήσεως που ενδέχεται να λάβει το τιμόνι.
   Στην περίπτωση που παρέχεται η δυνατότητα επιλογής μεταξύ διαφόρων τιμονιών, η εξαιρούμενη περιοχή προσδιορίζεται με την χρήση του ελαχίστως ευνοϊκού τιμονιού με τη μικρότερη διάμετρο.
   Σημείο 2.4.
   Η στάθμη του πίνακα οργάνων επεκτείνεται στο πλήρες πλάτος του χώρου των επιβατών και ορίζεται από τα οπίσθια σημεία επαφής της κάθετης γραμμής με την επιφάνεια του πίνακα οργάνων όταν η γραμμή μετακινείται κατά μήκος του πλάτους του οχήματος. Εάν συμπίπτουν δύο ή περισσότερα σημεία επαφής, για τον προσδιορισμό της στάθμης του πίνακα οργάνων θα χρησιμοποιείται το χαμηλότερο σημείο επαφής. Στην περίπτωση κονσολών, εάν δεν είναι δυνατός ο προσδιορισμός της στάθμης του πίνακα οργάνων μέσω αναφοράς στα σημεία επαφής κάθετης γραμμής, η στάθμη του πίνακα οργάνων θα βρίσκεται στο σημείο όπου οριζόντια γραμμή 25,4 mm επάνω από το σημείο H των εμπρόσθιων καθισμάτων τέμνει την κονσόλα.
   Σημείο 2.5.
   Στα πλαϊνά του οχήματος η οροφή θα αρχίζει στην επάνω ακμή του ανοίγματος της θύρας. Σε κανονική περίπτωση, τα πλευρικά όρια της οροφής θα αντιπροσωπεύονται από τα περιγράμματα της κάτω ακμής (πλευρική άποψη) του υπολοίπου αμαξώματος όταν η θύρα είναι ανοιχτή. Στην περίπτωση των παραθύρων, τα πλευρικά όρια της οροφής θα είναι η συνεχής διαφανής γραμμή (σημείο διείσδυσης των πλευρικών υαλοπινάκων των παραθύρων). Στους στύλους, τα πλευρικά όρια της οροφής θα περνούν δια μέσω της γραμμής σύνδεσης μεταξύ των διαφανών γραμμών. Ο ορισμός του σημείου 2.5. είναι επίσης έγκυρος για οποιοδήποτε άνοιγμα της οροφής, στην κλειστή θέση, ενός οχήματος ως περιγράφεται στο σημείο 2.7. ή 2.8. Για σκοπούς μετρήσεως, θα αγνοούνται οι φλάντζες με μέτωπο προς τα κάτω. Θα θεωρείται ότι αποτελούν τμήμα του πλευρικού τοιχώματος του οχήματος.
   
      
   Σημείο 2.7.
   Τα μη αφαιρέσιμα πίσω παράθυρα εκλαμβάνονται ως άκαμπτα δομικά στοιχεία.
   Τα οχήματα με μη αφαιρέσιμα πίσω παράθυρα άκαμπτου υλικού θεωρούνται ως οχήματα με ανοιγόμενη οροφή ως ορίζονται στο σημείο 2.8.
   Σημείο 2.18.
   Στην περίπτωση διάκενου μεταξύ της ακμής ενός άκαμπτου υλικού και του πίνακα, η εν λόγω ακμή θα στρογγυλοποιείται στην ελάχιστη ακτίνα καμπυλότητας αναλόγως του διάκενου που παρατίθεται στον πίνακα της επεξηγηματικής σημείωσης του σημείου 5.1.1. Το αυτό ισχύει αν το ύψος της προεξοχής, προσδιοριζόμενο σύμφωνα με τη διαδικασία που περιγράφεται στο σημείο 1. του παραρτήματος VI, είναι ίσο με ή μικρότερο από 3,2 mm.
   Αν το διάκενο βρίσκεται σε περιοχή όπου πρέπει να διεξαχθεί δοκιμή προσκρούσεως της κεφαλής, οι ακμές με τις οποίες είναι δυνατή η επαφή κατά τη διάρκεια της(των) δοκιμής(ών) συνεπεία της μετατόπισης των μερών, θα προστατεύονται μέσω ελάχιστης ακτίνας 2,5 mm
   Σημείο 5.1.1.
   Μια αιχμηρή ακμή είναι μια ακμή άκαμπτου υλικού με ακτίνα καμπυλότητας μικρότερη των 2,5 mm, εκτός της περίπτωσης προεξοχών κάτω των 3,2 mm, μετρώμενων από τον πίνακα. Σε αυτήν την περίπτωση, η ελάχιστη ακτίνα καμπυλότητας δεν θα ισχύει, εφόσον το ύψος της προεξοχής δεν υπερβαίνει το ήμισυ του πλάτους της και τα άκρα της είναι στρογγυλοποιημένα.
   Οι εσχάρες θεωρείται ότι συμμορφώνονται με αυτόν τον Κανονισμό αν πληρούν τις ελάχιστες προϋποθέσεις του πίνακα που ακολουθεί:
   
               Διάκενο μεταξύ στοιχείων [mm]
            
            
               Επίπεδα στοιχεία
            
            
               Στρογγυλοποιημένα στοιχεία ελάχιστη ακτίνα [mm]
            
         
               e/ελάχιστη [mm]
            
            
               Ελάχιστη ακτίνα [mm]
            
         
               0-10
            
            
               1,5
            
            
               0,25
            
            
               0,5
            
         
               10-15
            
            
               2,0
            
            
               0,33
            
            
               0,75
            
         
               15-20
            
            
               3,0
            
            
               0,50
            
            
               1,25
            
         
      
   Σημείο 5.1.2.
   Κατά τη διάρκεια της δοκιμής προσδιορίζεται αν τα εξαρτήματα εντός της περιοχής προσκρούσεως που χρησιμοποιούνται για ενίσχυση μπορούν να μετατοπιστούν ή να προεξέχουν ούτως ώστε να αυξήσουν τους κινδύνους που διατρέχουν οι επιβάτες ή την σοβαρότητα των τραυματισμών.
   Σημείο 5.1.3.
   Οι δύο αυτές έννοιες (στάθμη και κάτω ακμή του πίνακα οργάνων) ενδέχεται να διαφέρουν. Ωστόσο, αυτό το εδάφιο περιλαμβάνεται στο σημείο 5.1. (… επάνω από τη στάθμη του πίνακα οργάνων …), και συνεπώς ισχύει μόνον όταν συνδυάζονται οι δύο αυτές έννοιες. Στην περίπτωση όπου οι δύο έννοιες δεν συνδυάζονται, π.χ. όταν η κάτω ακμή του πίνακα οργάνων βρίσκεται κάτω από τη στάθμη του, θα λαμβάνεται βάσει του σημείου 5.3.2.1. με αναφορά στο σημείο 5.8.
   Σημείο 5.1.4.
   Αν κάποια χειρολαβή ή κομβίο ελέγχου έχει πλάτος ίσο με ή μεγαλύτερο από 50 mm και βρίσκεται σε περιοχή τέτοια που αν είχε πλάτος κάτω των 50 mm η μέγιστη προεξοχή θα προσδιοριζόταν χρησιμοποιώντας την ψευδοκεφαλή του οργάνου μετρήσεως του σημείου 2 του παραρτήματος VI. Η μέγιστη προεξοχή θα προσδιορίζεται σύμφωνα με το σημείο 1 του προσαρτήματος, χρησιμοποιώντας, επί παραδείγματι, σφαίρα διαμέτρου 165 mm και προσδιορίζοντας τη μεταβολή του ύψους στη συντεταγμένη «y». Η εγκάρσια διατομή επιφανείας θα μετράται σε επίπεδο παράλληλο προς την επιφάνεια στην οποίο βρίσκεται τοποθετημένο το σημείο.
   Σημείο 5.1.5.
   Τα στοιχεία 5.1.4. και 5.1.5. αλληλοσυμπληρώνονται, εφαρμόζεται η πρώτη πρόταση του σημείου 5.1.5. (π.χ. δύναμη 37.8 daN για συσπείρωση ή απόσπαση) και στη συνέχεια το σημείο 5.1.4. στην περίπτωση συσπείρωσης σε προεξοχή μεταξύ 3,2 και 9,5 mm ή, στην περίπτωση απόσπασης, εφαρμόζονται οι δύο τελευταίες προτάσεις του σημείου 5.1.5. (η εγκάρσια διατομή επιφανείας μετράται πριν από την άσκηση της δύναμης). Ωστόσο, αν στην πράξη πρέπει να εφαρμοστεί το σημείο 5.1.4.(συσπείρωση κάτω των 9,5 mm και άνω των 3,2 mm) θα ήταν ενδεχομένως πιο συμφέρον, στη κρίση του κατασκευαστή, να επαληθεύσει τις προδιαγραφές του σημείου 5.1.4. πριν από την άσκηση της δύναμης των 37.8 daN που καθορίζεται στο σημείο 5.1.5.
   
      
   Σημείο 5.1.6.
   Δεδομένου ότι απουσία μαλακών υλικών, οι προδιαγραφές εφαρμόζονται μόνον σε άκαμπτα στηρίγματα, η προεξοχή μετράται μόνο για το άκαμπτο στήριγμα.
   Η μέτρηση της σκληρότητας σε shore γίνεται σε δείγματα του αντικειμένου της δοκιμής. Στις περιπτώσεις όπου λόγω της κατάστασης του υλικού καθίσταται αδύνατη η διεξαγωγή μέτρησης σκληρότητας βάσει της διαδικασίας shore A, θα χρησιμοποιούνται συγκρίσιμες μετρήσεις για αξιολόγηση.
   Σημείο 5.2.1.
   Τα πεντάλ ποδός, οι βραχίονες και ο άμεσος μηχανισμός αρθρώσεως, αλλά όχι το περιβάλλον στήριγμα, θα εξαιρούνται από την εξέταση.
   Το κλειδί εκκίνησης θεωρείται ότι πληροί τις προδιαγραφές του εν λόγω σημείου αν το προεξέχον τμήμα του λεπτού μέρους του αποτελείται από υλικό σκληρότητας από 60 έως 80 shore A και έχει πάχος τουλάχιστον 5 mm, ή αν όλες του οι επιφάνειες καλύπτονται από τέτοιο υλικό ελάχιστου πάχους 2 mm.
   Σημείο 5.2.2.
   Το κριτήριο για τον προσδιορισμού του αν είναι δυνατή η επίτευξη επαφής με το σημείο ελέγχου της πέδησης σταθμεύσεως είναι η χρήση
   
                
            
            
               της προσομοιωμένης κεφαλής που καθορίζεται στο παράρτημα I, αν το σημείο ελέγχου βρίσκεται επάνω από τη στάθμη του πίνακα οργάνων ή σε αυτήν (δοκιμή σύμφωνα με το σημείο 5.1 και εντός της ζώνης προσκρούσεως)·
            
         
                
            
            
               του γονάτου που καθορίζεται στο παράρτημα VII, αν το σημείο ελέγχου βρίσκεται κάτω από τη στάθμη του πίνακα οργάνων (σε αυτήν την περίπτωση ο μοχλός ελέγχου δοκιμάζεται σύμφωνα με το σημείο 5.3.2.3.).
            
         Σημείο 5.2.3.
   Οι τεχνικές προδιαγραφές του σημείου 5.2.3. εφαρμόζονται επίσης στα τραπεζίδια τοποθέτησης αντικειμένων και σε εκείνα τα τμήματα των κονσολών κάτω από τη στάθμη του πίνακα οργάνων που βρίσκονται μεταξύ των εμπρόσθιων καθισμάτων, εφόσον βρίσκονται έμπροσθεν του σημείου Η. Αν κάποια κοιλότητα είναι κλειστή, θα αντιμετωπιστεί ως ντουλαπάκι συνοδηγού και δεν θα υπόκειται σε αυτές τις προδιαγραφές.
   Σημείο 5.2.3.1.
   Οι καθοριζόμενες διαστάσεις αναφέρονται στην επιφάνεια πριν από την προσθήκη υλικού σκληρότητας μικρότερης των 50 shore A (βλ. σημείο 5.2.4.). Οι δοκιμές απορρόφησης ενέργειας θα διεξάγονται υπό το πνεύμα του παραρτήματος IV.
   Σημείο 5.2.3.2.
   Αν αποσπαστεί ή αποκοπεί κάποιο τραπεζίδιο, δεν πρέπει να δημιουργούνται επικίνδυνα χαρακτηριστικά· αυτό δεν ισχύει μόνον για το άκρο αλλά επίσης για τις άλλες αιχμές με μέτωπο προς τον χώρο των επιβατών συνεπεία της ασκηθείσας δύναμης.
   Το ισχυρότερο τμήμα του τραπεζιδίου θα θεωρείται ότι είναι παρακείμενο στερέωσης. Επίσης, «σημαντικά παραμορφωμένο» θα σημαίνει ότι, υπό την επίδραση της ασκηθείσας δύναμης, η παραμόρφωση του τραπεζιδίου, μουτρωμένη από το αρχικό σημείο επαφής με τον δοκιμαστικό κύλινδρο πρέπει να είναι πτυχή ή παραμόρφωση ορατή με γυμνό μάτι. Θα είναι αποδεκτή η ελαστική παραμόρφωση.
   Το μήκος του δοκιμαστικού κυλίνδρου θα είναι τουλάχιστον 50 mm.
   Σημείο 5.3.
   Ο όρος «άλλα εξαρτήματα» θα περιλαμβάνει εξαρτήματα όπως αγκιστρώσεις παραθύρων, άνω αγκυρώσεις ζωνών ασφαλείας, και άλλα εξαρτήματα που βρίσκονται στον χώρο των ποδών στην πλευρά της θύρας, εκτός αν αυτά τα εξαρτήματα έχουν υποστεί προηγουμένως επεξεργασία ή εξαιρούνται στο κείμενο.
   Σημείο 5.3.2.
   Ο χώρος μεταξύ του εμπρόσθιου διαφράγματος και του πίνακα οργάνων που βρίσκεται υψηλότερα από την κάτω ακμή του πίνακα οργάνων δεν υπόκειται στις προδιαγραφές του σημείου 5.3.
   Σημείο 5.3.2.1.
   Η ακτίνα 3,2 mm ισχύει για όλα τα εξαρτήματα με τα οποία δύναται να υπάρχει επαφή που καλύπτονται από το σημείο 5.3. όταν θεωρούνται σε όλες τις θέσεις χρήσης.
   Ως εξαιρέσεις, το ντουλαπάκι του συνοδηγού θα λαμβάνεται υπόψη μόνον στην κλειστή θέση, οι ζώνες ασφαλείας θα λαμβάνονται συνήθως υπόψη μόνο στην ασφαλισμένη θέση, αλλά οποιοδήποτε εξάρτημα διαθέτει σταθερή θέση αποθήκευσης θα συμμορφώνεται επίσης με την προδιαγραφή ακτίνας 3,2 mm σε αυτήν τη θέση αποθήκευσης.
   Σημείο 5.3.2.2.
   Η επιφάνεια αναφοράς βρίσκεται με χρήση του μηχανισμού που περιγράφεται στο σημείο 2 του παραρτήματος VI με δύναμη 2 daN. Στις περιπτώσεις όπου αυτό δεν είναι δυνατόν, θα χρησιμοποιηθεί η μέθοδος που περιγράφεται στο σημείο 1 του παραρτήματος VI με δύναμη 2 daN.
   Η αξιολόγηση επικίνδυνων προεξοχών υπόκειται στην κρίση της υπεύθυνης για αυτές τις δοκιμές αρχής.
   Η δύναμη 37,8 daN ασκείται ακόμη και στην περίπτωση που η αρχική προεξοχή είναι μικρότερη από 35 ή 25 mm, ανάλογα με την περίπτωση. Η προεξοχή μετράται υπό το εφαρμοζόμενο φορτίο.
   Η οριζόντια, επιμήκης δύναμη 37,8 daN ασκείται συνήθως μέσω εμβόλου με επίπεδο άκρο διαμέτρου όχι μεγαλύτερης των 50 mm αλλά, στις περιπτώσεις όπου αυτό δεν είναι εφικτό, είναι δυνατή η χρήση εναλλακτικής μεθόδους, επί παραδείγματι δια της αφαίρεσης εμποδίων.
   Με νέους σύγχρονους σχεδιασμούς θυρών, η λαβή χειρισμού των παραθύρων περιβάλλεται ορισμένες φορές από τη μορφή του πίνακα της θύρας. Συχνά είναι δύσκολο ή αδύνατον για κάποιον επιβάτη να αγγίξει τη λαβή με τα γόνατά του. Εναπόκειται στην τεχνική υπηρεσία να αποφασίσει σε αυτήν την περίπτωση, κατόπιν συμφωνίας με τον κατασκευαστή, τη διεξαγωγή ή μη της δοκιμής ώσης κατά τον τρόπο που περιγράφεται ή μη.
   Σημείο 5.3.2.3.
   Το εξάρτημα που προεξέχει περισσότερο, στην περίπτωση μοχλού ταχυτήτων, είναι εκείνο το τμήμα της λαβής ή του κομβίου ελέγχου που έρχεται πρώτο σε επαφή με ένα κάθετο κατακόρυφο επίπεδο που μετακινείται προς επιμήκη, οριζόντια κατεύθυνση. Εάν οποιοδήποτε τμήμα του μοχλού ταχυτήτων ή της πέδησης σταθμεύσεως βρίσκεται επάνω από τη στάθμη του σημείου Η, τότε θα πρέπει να θεωρείται ότι το σύνολο του εν λόγω μοχλού βρίσκεται επάνω από τη στάθμη του σημείου Η.
   Σημείο 5.3.4.
   Στην περίπτωση όπου το(τα) οριζόντιο(α) επίπεδο(α) που περνά(ούν) δια μέσω του σημείου Η των χαμηλότερων εμπρόσθιων και οπίσθιων καθισμάτων δεν συμπίπτει(ουν), τότε θα προσδιορίζεται ένα επίπεδο κάθετο προς τον επιμήκη άξονα του οχήματος που θα περνά διά μέσω του σημείου Η του εμπρόσθιου καθίσματος. Τότε, η εξαιρούμενη ζώνη θα λαμβάνεται υπόψη χωριστά για τον εμπρόσθιο και τον οπίσθιο χώρο επιβατών, σε σχέση με το αντίστοιχο σημείο Η και έως το κάθετο επίπεδο που ορίζεται ανωτέρω.
   Σημείο 5.3.4.1.
   Τα μετακινήσιμα αλεξήλια θα λαμβάνονται υπόψη σε όλες τις θέσεις χρήσης. Τα πλαίσια των αλεξηλίων δεν θα θεωρούνται άκαμπτα στηρίγματα (βλ. σημείο 5.3.5.).
   Σημείο 5.4.
   Κατά τη δοκιμή της οροφής για τη μέτρηση των προεξοχών και των εξαρτημάτων με τα οποία είναι δυνατή η επαφή με σφαίρα διαμέτρου 165 mm, πρέπει να αφαιρείται η επένδυση της οροφής. Κατά την αξιολόγηση των καθορισμένων ακτίνων, θα λαμβάνονται υπόψη οι αναλογίες και οι ιδιότητες που δύναται να αποδοθούν στα υλικά της επένδυσης της οροφής. Η περιοχή δοκιμής της οροφής θα επεκτείνεται εμπρός και επάνω από το κατακόρυφο επίπεδο περιοριζόμενη από τη γραμμή αναφοράς του κορμού του ανδρείκελου που τοποθετείται στο πίσω κάθισμα.
   Σημείο 5.4.2.1.
   (βλ σημείο 5.1.1. σχετικά με τον ορισμό των «αιχμηρών ακμών»).
   Η προεξοχή προς τα κάτω θα μετράται κανονικά έως την οροφή σύμφωνα με το σημείο 1 του παραρτήματος VI.
   Το πλάτος του προεξέχοντος εξαρτήματος θα μετράται σε ορθές γωνίες προς την γραμμή της προεξοχής. Ιδιαιτέρως, οι άκαμπτες αψίδες ή οι νευρώσεις δεν θα προεξέχουν από την εσωτερική επιφάνεια της οροφής περισσότερο από 19 mm.
   Σημείο 5.5.
   Οι οποιεσδήποτε νευρώσεις σε ανοιγόμενες οροφές πρέπει να πληρούν τις προϋποθέσεις του σημείου 5.4. αν είναι δυνατή η επαφή σφαίρας διαμέτρου 165 mm με αυτές.
   Στοιχεία 5.5.1.2., 5.5.1.2.1., 5.5.1.2.2.
   Οι μηχανισμοί ανοίγματος και χειρισμού σε θέση ηρεμίας και με την οροφή κλειστή πρέπει να πληρούν όλες τις καθοριζόμενες προϋποθέσεις.
   Σημείο 5.5.1.2.3.
   Η δύναμη 37,8 daN ασκείται ακόμη και στην περίπτωση που η αρχική προεξοχή είναι 25 mm ή μικρότερη. Η προεξοχή μετράται υπό το εφαρμοζόμενο φορτίο.
   Η ασκούμενη δύναμη των 37,8 daN προς την κατεύθυνση της πρόσκρουσης που ορίζεται στο παράρτημα IV ως η εφαπτόμενη στην πορεία της ψευδοκεφαλής, ασκείται συνήθως μέσω εμβόλου με επίπεδο άκρο διαμέτρου όχι μεγαλύτερης των 50 mm, αλλά στις περιπτώσεις όπου αυτό δεν είναι δυνατόν, δύναται να χρησιμοποιηθεί εναλλακτική μέθοδος, όπως επί παραδείγματη η αφαίρεση εμποδίων.
   «Θέση ηρεμίας» σημαίνει τη θέση του λειτουργούντος μηχανισμού όταν βρίσκεται στην ασφαλισμένη θέση.
   Σημείο 5.6.
   Το σύστημα ράβδου πτυσσόμενης οροφής δεν αποτελεί αψίδα ασφαλείας.
   Σημείο 5.6.1.
   Το επάνω τμήμα του πλαισίου του αλεξίνεμου αρχίζει επάνω από το διαφανές περίγραμμα του αλεξίνεμου.
   Σημείο 5.7.1.1.
   (βλ σημείο 5.1.1. σχετικά με τον ορισμό των «αιχμηρών ακμών»).
   Σημείο 5.7.1.2.
   Κατά τον ορισμό της περιοχής προσκρούσεως της κεφαλής του πίσω μέρους των εμπρόσθιων καθισμάτων, οποιαδήποτε δομή απαιτείται για τη στήριξη του ερεισίνωτου θα θεωρείται ως σημείο αυτού του ερεισίνωτου.
   Σημείο 5.7.1.2.3.
   Η επενδυτική πλήρωση της δομής του πλαισίου του καθίσματος θα αποτρέπει επίσης επικίνδυνες ανωμαλίες ή έντονες εξέχουσες γωνίες ικανές να αυξήσουν τον κίνδυνο ή τη σοβαρότητα των τραυμάτων των επιβατών.
   ΠΑΡΑΡΤΗΜΑ I
   Προσδιορισμός της περιοχής προσκρούσεως της κεφαλής
   Σημείο 2.1.1.2.
   Η επιλογή μιας εκ των δύο διαδικασιών για τον προσδιορισμό του ύψους εναπόκειται στον κατασκευαστή.
   Σημείο 2.2.
   Κατά τον προσδιορισμό των σημείων επαφής, το μήκος του βραχίονα του οργάνου μέτρησης δεν μεταβάλλεται κατά τη διάρκεια συγκεκριμένης λειτουργίας. Κάθε λειτουργία αρχίζει από την κάθετη θέση.
   Σημείο 3.
   Η διάσταση 25,4 mm σημαίνει τη μέτρηση από οριζόντιο επίπεδο που περνά δια μέσω του σημείου H προς οριζόντια εφαπτόμενη στο κάτω προφίλ της ψευδοκεφαλής.
   ΠΑΡΑΡΤΗΜΑ IV
   Διαδικασία δοκιμών των ικανών να απορροφούν ενέργεια υλικών
   Σημείο 1.4.
   Θραύση οποιουδήποτε σημείου κατά τη δοκιμή απορρόφησης ενέργειας, βλ. σημείωση του σημείου 5.1.2.
   ΠΑΡΑΡΤΗΜΑ V
   Διαδικασία για τον προσδιορισμό του σημείου ή και της πραγματικής γωνίας κορμού για θέσεις καθημένου σε οχήματα με κινητήρα
   Σημείο 4.
   Για τον προσδιορισμό του σημείου Η οποιουδήποτε καθίσματος, τα άλλα καθίσματα μπορούν να αφαιρεθούν αν απαιτείται.